
Иоанның Чахсы Хабары 


Пу Чахсы Хабарны Иисусха иң чағын илчілернің пірсі Иоанн пас- 
хан тіп саниры кибірге кір парған. Иоаннанар ідӧк ол Иисустың иң 
хынған угренч1з1 полған тіп пазылча. Христосха киртінізі учун он ікі ил- 
ҷідең чалғыс ол ла ӧдіртпеен паза узах час чазап салған тіп саналча. 
Иоанн позынын Чахсы Хабарын прайзынан соонан, 90 чылларда, пас- 
ханға килісче. 

Пос аразында уғаа тӧбй ус хабардаң бӛнінде нименең пасхалалча пол- 
чаң аның Чахсы Хабары? Иоанн пасхан Хабар Иисустың чуртас чолы- 
ның изерезін кӧмес тее сайбабин хоғарға кустенминче. Обн орынны ол 
Иисустың чооғына пирче. Иоанн кип-чоохтарны киндее кирбинче. 
Аның ӧӧн пдгіні - пасха ус Чахсы Хабарда чох нимелерні пас салары 
паза хығырығчыларны, Иисус Христос Позына киртінчеткен кізілерге 
наа чуртас асчатхан Худай Оолғы полчатханына, киртіндірері. 

Пасха Чахсы Хабарларның хыринда Иоанн пасхан киндеде Худай сб- 
зінің оңнирға оой нимес сағыстары, чарых хоос омалар кӧп ле полар. 
Аның Чахсы Хабарын торт чардыхти чарыбызарға чарир: 1) Киріс сӛзі. 
Мында Иисус Христостың, кізілерні арачылир учун, Худай Позы кізее 
омаланыбысханнаңар кӧні чоохталча (1:1-18); 2) Иисус Христостың 
Худай полчатханын паза толдырчатхан киреен киречілепчеткен читі 
хайхазынанар (1:19— 12:50); 3) Иисус чир устунде идер кирегін толдыр 
салып, сабландыртар тузы чит килигенненер (13—20 пастағлар); 4) Сӧс 
соо. Иисус, тіріл парып, Позының ўгренчілерінең тоғазып, тіл алысха- 
ны (21 пастағ). 


Иисус Христос — сын Сӧс 


Иң пастап Сӧс полған. Сӧс Худайнаң хада полған, Сӧс Ху- 
дай полған. 2Сбс Худайнаң хада пастабох полған. 3 Ол прай 
нимені чайаан, Ол чох пір дее ниме чайалбаан. *Сӧсте чуртас 

полған, чуртас, тізең, кізілернің чарии полған. 5 Чарых харасхы- 
да чарыпча, харасхы, тізең, аны пір дее чаап полбаан*. 


Иисус Христос — сын Чарых 


6 Худай пір кізіні ысхан. Аның ады Иоанн полған. 7 Ол, Ча- 
рыхтаңар киречілееніне киртінзіннер Тіп, чонға Чарыхтаңар чоох- 
тирға килген. % Ол позы Чарых полбаан, че Чарыхтаңар киречі- 
лирге килген. 

9Чир устуне тӧреен полған на кізіні чарытчатхан* сын Чарых 
пар полған. % Сын Чарых чир устунде полған, чир усту Аннан 
пастыра чайалған, че кізілер Аны таныбааннар. Ол Позының 
чонынзар килген, че олар Аны постарына чағын кирбееннер. 
2 Аны удурлаан паза Ағаа киртінген кізілерге Худайның палала- 
ры полчаң оңдай пирілген. 13 Худай палалары олаңай паба-1че- 
ден не нимес, че Худайдаң тӧридірлер. 

4 Сӧс, кізі пол парып, паарсасха паза сынға пай полып, шс- 
нең хада чуртаан. Піс Аның Пабазынаң алған сабланызын кӧр- 
гебіс. Ол сабланысты Пабазының чалғыс Оолғы полып алған. 


Кіреске тўзірҷең Иоанның киречілеені 


15 Иоанн, Сӧстенер киречілеп, хысхырып ала чоохтаан: 

--«Минің соомча Килчеткені, мин тбреелеккебк пар полған- 
наңар, миннең илбек» тіп чоохтаам Пу Кізідеңер. 16 Анда паарсас 
толдыра полғаннаңар, піс паарсасты Узігі чох алғабыс. 17 Моисей 
Чахиин“ піске Моисей, Худайдаң алып, пирген, че паарсаснан 
сын сӧстерні Иисус Христос пирген нооза. 1% Худайны пір дее 
кізі хачан даа кӛрбеен. Пабазының иң чағыны, чалғыс Оолғы ла, 
кӛріп, Аннаңар піске, прай чоллап, искір пирген. 


Иоанн позынаңар чоохтапча 
(Мф 3:1-12; Мк 1:2-8; Лк 3:15-17) 
9 Иудей пастыхтары Иоаннзар Иерусалимнен абыстарны паза 
левиттернГ «Кемзің син, Мессий-Христоссың“ ма?» тіп сурарға 
ысханнар. 





* 15 «Чаап полбаан» сӧстерні грек тілінде «піл полбаан» тіп тее оңнирға 


чарир. 
ж 19 «Чир устуне тӛреен полған на кізіні чарытчатхан» тіп сӧстерні «Пол- 
ған на кізіні чарытчатхан Чарых чир устуне килче» тіп тее оңнирға чарир. 

- 2 Мин Мессий-Христос нимеспін, — тіп, кӛні, хыйа пол- 
бин, нандырған Иоанн. 

— 21 Кемзің син? Илиязын* ма? - сурғаннар олар. 

— Чох, - теен Иоанн. 

— Андағда ухаанчызын ма?“ 

— Чох. 

- 2 Кемзің син андағда? — сурастырғлааннар олар. — Пісті 
ысхан кізілерге хайдағ нандырығ пирибіс? Позыңнаңар ниме 
чоохтап пирерзің? 

23 Иоанн Исаий ухаанчынын пічиинде пазылған состернен 
нандырған: 

- Мин хуу чазыда «Хан Худайға” кон! чол ит пиріңер!» тіп 
хысхырчатхан кізінің уні осхаспын. 

24 илген кізілернің аразында фарисейлер полғаннар. 

- 25 Син, Мессий-Христос таа, Илия даа, ухаанчы даа ни- 
месте, нога кізілерні кіреске тузірчезің“2 - тіп сурғаннар 
олар. 

— 26 Мин суғда кіреске тузірчем, - нандырған Иоанн. — Че 
араңарда сірерге таныс нимес Кізі пар. 7 Ол минің соомча ки- 
лерге кирек, Ол, мин тбреелеккедк, пар полғаннаңар, Аның 
маймааның паан даа систерге турыстығ нимеспін. 

28 Ту чоох Вифавара саарда полған. Пу саар Иоанн кіреске ту- 
зірчеткен Иордан суғның іскеркі саринда турған. 


Иисус - Худай Хурағаны 


29 Пазағы кунде Иоанн, позынзар килчеткен Иисусты кӧр са- 
лып, кізілерге теен: 

- Мына Худай Хурағаны"”. Чир устундегі прай кізілернің ча- 
зыхтарын“ Позына алып алчатхан Хураған. 3 Мин ол Хураған- 
наңар піди чоохтаан полғам: «Минің соомча Ирен килче. Ол, 





* 1:21 Илия — Уребеен, че Худай тигірзер алып алған Пурунғы Молчағда- 
ғы ухаанчы. Кӛр Пурунғы Молчағдағы «Ханнардаңар 4-чі» (4 Царств) 
киндезі 2:1-17. Иудейлер аның чирзер Мессийдең пурун килерін са- 
ғааннар. 

* 1:21 Аңдағда ухаанцызың ма? — ол туста иудейлер Христостың килерінеңер 
чарлир ухаанчыны сағыпчатханнар. Кӧр Пурунғы Молҷағдағы «Чахығны 
хатап чарлааны» (Второзаконие) киндезі 18:15, 18. «Ухаанчы» — кбр чары- 
дылығ сдстікте. 

мин тӧреелеккебк, пар полғаннаңар, миннең илбек». 31 Израиль 
кізілері Аны пілзіннер тіп, чонны кіреске тузірерге килгем. Че 
мин дее Аның кем полчатханын пілбеем. 

32 Иоанн ідӧк киречілеен: 

— Мин Худай Худының, тахырах хус чіли, тигірдең кон! тус 
киліп, Ағаа одырыбысханын кӧргем. 33 Мин Аның кем полчат- 
ханын пілбеем, че Худай, мині кізілерні суғда кіреске тузірерге 
ызып, теен: «Тигірдең тусчеткен Хут Кемде тохтир, Ол, Худай 
Худын пирш, пасха оңдайнаң кіреске тузірчеткен Кізі полар». 
з Мин, Худай Худының тусчеткенін кӛріп, Аның Худай Оолғы 
полчатханын киречілеем. 


Иисус пастағы ўгренҷілерін хығырча 


35 Пазағы кунде Иоанн ікі угренчаз1нен хада олох орында тур- 
ған. 36 Ирт париған Иисусты кӛріп, Иоанн теен: 

— Мына Худай Хурағаны. 

37 Ол состерн! истіп, ікі ўгренчі Иисустың соонча пар сыххан. 
38 Иисус, хайбағынып, Позының соонча килчеткеннерні кӧр са- 
лып, сурған: 

-- Ниме кирек сірерге? 

— Равви (пу «Ўгретчі» теені полча), Син хайда чуртапчазың? — 
сурғаннар олар. 

- 9 Парааңар, постарың корерзер, - нандырған Иисус. 

Иирзер, он час” тузында, угренчілері, Аннан хада парып, 
хайда чуртапчатханын кӧріп алып, иир тооза анда полғаннар. 
4 Иисустың соонҷа парчатхан ікі угренчінің пірсі Симон-Пётр- 
ның харындазы Андрей полған. 41-42 Ол, сах андох Симон ха- 
рындазына тоғазып «Піс кізілер сағыпчатхан Мессийні (пу 
«Христосты» теені полча) таап алдыбыс» тіп, аны Иисуссар 
ағыл килген. 

Иисус, Симонны кӧріп, теен: 

— Син, Симон, Ионаның оолғы, Кифа* (пу грек тілінде Пётр 
полча) тіп адаларзың. 

43 Пазағы кунде Иисус Галилей‘ чирінзер парарға сағыныбыс- 
хан. Ол, Филиппке тоғазып, теен: 

— Минің соомча пар. 





* 1:39 Гректернің «он час» теені пістің ондайда тбрт час иирге килісче. 
ж 1-41-42 Куфа - хакас тілінде «хайа» теені полча. 

4 Филипп тее Андрейнең Пётр харындастар чуртапчатхан Виф- 
саида саардаң полған. 45 Филипп, Нафанаилге тоғазып, чоохтанған: 

— Піс Моисей Чахиинда паза ухаанчыларның пічиинде* пазыл- 
ған Кізіні таап алғабыс. Ол Назареттегі Иосифтің оолғы Иисус. 

— 46 Назареттең пірее чахсы ниме полар ба? - теен Нафанаил. 

— Пар, кӛріп ал, - нандырча Филипп. 

- 4 Мына Израиль адын ал чбрерге турыстығ, чойырхос ни- 
мес кізі, - чоохтанча Иисус, Позынзар килчеткен Нафанаилні 
кӛр салып. 

— 4 Мин! хайдаң шлчез!н? - сурча Нафанаил. 

— Филипп син! хығырар алнындох, Мин син! смоковница 
ағазының хыринда кӧргем, — нандырған Иисус. 

— ®Угретч! Син - Худай Оолғызың, Син — Израиль Ханы- 
зың! — хысхырған Нафанаил. 

— 5 Мин, сині смоковница ағазының хыринда кӧргем тіп, 
чоохтаанымнаңар, син киртінчезің. Син аннаң даа артых ниме 
кӛрерзің, - нандырған Иисус. 5 Аннаң андар хосхан: 

— Сынны чоохтапчам сірерге, пу тустаң сығара тигірнің азыл- 
чатханын паза Худай ангеллерінің“, Кізі Оолғынзар“ тузш, нан- 
дыра тигірзер ӧӧрлепчеткеннерін кӧрерзер. 


Иисус Кана аалдағы тойда пастағы хайхасты итче 


Ікі кун пазынаң Галилей чиріндегі Кана аалда той полған. 
Иисустың 1чез1 андох полған. 2 Иисус таа ўгренчілерінең хада 
ол тойға хығыртылған полған. 3 Араға тоозыл парғанда, Иисус- 
тың іңезі Ағаа тіпче: 
— Оларнын хызыл араға чоғыл. 
- *Пістің анда ноо киреебіс. Хайхастар” идер тузым ам даа 
читкелек, — нандырча Иисус. 
— Ол сірерге ниме чоохтир, аны идіңер, — чахаан сумекчін- 
нерге 1чез1. 
6 Анда тастаң иділген алты ідіс турған. Ол ідістерде иудейлер 
постарын арығланчаң кибірде тузаланчатхан суғны тутчаңнар. 
Полған на ідіске ікі-Ус синегче* суғ кір парчан. 





ж 1:45 Моисей Чахии паза ухаанҷыларның пічии — Мында иудейлернің кибір- 
леріндегі Пурунғы Молчағдағы пічиинің чардыхтарынаңар чоохталча. 

* 2:6 [кі-ўс синег — грек тілінде сигізонҷа алай пір чус чибіргіче литр теені 
полча. 

— 7Ол ідістерге толдыра суғ ур салынар, — тшче сумекчіннер- 
ге Иисус. 

Олар суғны ідістернің хырларына теере ур салғаннар. 

— Амды суғны, сузып алып, тойнаң устапчатхан кізее апар 
пиріңер, - чахыпча оларға Иисус. 

Олар апар салғаннар. ”Тойнаң устапчатхан кізі, хызыл арағаа 
айлан парған суғны амзабызып (арағаны хайдаң ағылғаннарын 
пілбеен, аны сус килген сумекчіннер ле пілгеннер), ипчі алчат- 
хан оолны хығырча. 

- 19Той итчетсе, кізі пурун чахсы арағаны Улепче. Кізілер 
изір парза ла, хомай арағазын пирче. Син, тізең, чахсы арағаң- 
ны, сығарбин, амға теере туттың, -- чоохтанча ол. 

пТди Иисус, Галилей чиріндегі Кана аалдаң хайхастар идерін 
пастап, Позының сабланызын кӧзіткен. Аның угренчалер! Ағаа 
киртін сыхханнар. 

1:Той соонаң Ол чезшен, харындастарынаң, Угренчілерінең 
хада Капернаум саарзар парыбысхан. Капернаумда олар нин- 
че-де кун полғаннар. 


Иисус храмнаң садығчыларны сУрче 
(Мф 21:12-13; Мк 11:15-17; Лк 19:45-46) 


ІЗ Иудейлернің Пасха тіп улукунГ чағдап одырған. Иисус Иеру- 
салимзер килген. Ол храмда“ тайыға салылҷаң тазыннарның, 
хойларның паза иб тахырахтарының тіріге садылчатханнарын кӧр 
салған. Мындох ахча орнастырчаннар одырғаннар. 15-16 Иисус, 
арғамҷыдаң хамчы идш, оларны прайзын, тазыннарынан, хой- 
ларынаң хада, храмнаң сығара сурглебіскен. Ахча орнастырчан- 
нарның столларын туңдерібізіп, ахчаларын чайа тастап, иб та- 
хырахтарын сатчатханнарға чоохтанча: 

-- Пуларны мыннаң хыйа идіңер! Пу храмны -- Минің Па- 
бамның туразын — садығ туразына паза айландырбанар. 

17 Аның Угренчілері Худай Пічиинде“ «Синің тураңа сағыс- 
сырааным Мағаа уйғу-чадығ пирбинче» тіп пазылғанын са- 
ғысха киргеннер. 18 Иудейлернің пастыхтары Иисустаң сур- 
ғаннар: 

-- Синің піди идер улгуңнің парын хайдағ танығнаң піске ки- 
речілирзің? 

— 19 Пу храмны иңзерібіссер, Мин, тізең, аны Ус кунге турғы- 
зыбызарбын, -- нандырған Иисус. 

— 2% Пу храм хырых алты чыл пудірілген, Син, тізең, аны ус 
куннің аразына турғызыбызарзың ма? — сурғаннар иудей пас- 
тыхтары. 

21 Иисус, тізең, Позының ит-сбдгін «храм» тіп адап чоохтан- 
ған полған. 2Ол ӧлімнең тіріл килген соонда, угренцчілері, 
Аның храмнанар чоохтаанын сағысха киріп, Худай Пічиине па- 
за Иисустың чоохтаан чооғына киртінгеннер. 

23 Иерусалимдегі Пасха тіп улукунде, Иисустың итчеткен хай- 
хастарын кӛріп, Ағаа коп кізі киртін сыххан. 4 Че Иисус, олар- 
ның прайзын шлгенненер, пірдеезіне ізенмеен. 25 Иисус кізіде- 
нер пасха кізінің чооғы хоостыра піліп аларын кирексібеен. Ол 
кізінің хылиин Позы пілген. 


Никодим Иисуснан чоохтасча 


Иудейлер пастыхтарынын санында Никодим теен фарисей 
полған. 

2 Шранде ол, Иисуссар хараазын килш, чоохтанған: 

- Угретчі! Син итчеткен хайхастарны, Худай Улгу пирбезе, 
пір дее кізі ит полбас. Аннаңар піс пілчебіс, Син Худайдаң кил- 
ген угретчізің. 

- 3Сынны чоохтапчам сағаа, кем Худайдан хатап тӧреен, ол 
ла Худай хан-чиріне“ чидер, — нандырған ағаа Иисус. 

— Улуғ кізі хайди хатап тӧрир? Іңезінің істіне хатап кіріп, тӧ- 
рир бе ни? — теен Никодим. 

— 5Сынны чоохтапчам сағаа, кем суғдаң паза Хуттан тбреен, 
ол ла Худай хан-чирінзер кір полар, - нандырған Иисус. — 6 Кі- 
зідең тӧреені кізі палазы полча, Худайның Худынаң тӧреені, 
тізең, Худайның палазы полча. ? «Сірерге хатап Худайдаң тӧ- 
рирге кирек» тееніме нога чапсыпчазын? 8 Чил“ дее, хайда хын- 
ча, анда убурче. Син аның суулаанын исчезің, аның хайдан 
килчеткенін паза хайдар парчатханын пілбинчезің. Сах ідӧк 
кізінің Худай Худынаң хайди тӧріпчеткенін дее пілдістіг иде 
чоохтап пирерге сидік. 

- 9 Хайди іди полар? — сурған Никодим. 

— 1%Син, Израиль угретчізі полчадып, аны даа пілбинчезің 
ме? — нандырған Иисус. — И Сынны чоохтапчам сағаа, позыбыс 





* 3:8 Чил — пу сбс грек тілінде ікі сӛсті таныхтапча: «чил» алай «хут». Анна- 
ңар чил, хутты таныхтап, аның орнына тузаланадыр. 


216 Иоанн 3 


пілчеткен нимедеңер чоохтапчабыс, позыбыс көрген нимен! 
киречілепчебіс, сірер, тізең, піс киречілепчеткен нимені пос- 
тарыңа чағын итпинчезер. 12 Мин сірерге чирдегі нимелерде- 
ңер чоохтапчатсам даа, сірер киртінминчетсер, тигірдегі ниме- 
лердеңер чоохтазам, хайди киртінерзер? !3Тигірде ниме парын 
кӧрерге пір дее кізі андар сыхпаан. Че тигірде чуртапчатхан 
Кізі Оолғы чир Устунзер тус килген. 14:15 Чыланға ызыртхан 
кізілер ӧлбес учун, чис чыланзар кӧрзіннер тіп, Моисей чис- 
тең иділген чыланны хуу чазыда, ағасха хазап, кддір салған”, 
Сах іди, Кізі Оолғына киртінчеткен кізілер ӧлбезіннер, мдгі 
чуртастығ“ ползыннар тіп, Аны, ағасха хазап, кбдір саларға 
кирек“. 

16 Худай, прай кізілерге тың хынғаннаңар, Позының чалғыс 
Оолғын даа ӧлімге ысхан. Іди ызып, Оолғына киртінчеткен 
полған на кізее ӧлбеске, мӧгі чуртастығ поларға ондай пирген. 
п Худай Позының Оолғын чарғы идерге нимес, че прай кізі- 
лерні арачылирға ысхан. !8 Худайның чалғыс Оолғына киртін- 
четкен кізі чарғылатыртпинча, че киртінминчеткен кізі, тізең, 
киртінмеені учун, чарғылатырт салған. 19 Ноға олар чарғыла- 
тыртханнар? Чир-чалбахха Чарых килген, че кізілернің иткен 
киректері чабал полғаннаңар, олар харасхаа Чарыхтаң артых 
хынғаннар. 2 Чабал ниме итчеткен кізі Чарыхты хырт корче, ит- 
кен киректері чабалдаңар, оларны ілезіне сығарбасха тіп, Ча- 
рыхха чағын кірбинче. 21Че сын ниме итчеткен кізі, Худайның 
полызиинаң итчеткенінеңер, чахсы нимелер іле ползын тіп, Ча- 
рыхха сығадыр. 


Иоанн Иисустанар чоохтапча 


2 Аның соонда Иисус, Позының ўгренчілерінең хада Иеруса- 
лим саардаң сығып, Иудей чиріндегі пір аалзар парыбызып, ан- 
да оларнаң хада чуртап, кізілерні кіреске тузірген. 23 Иоанн, ті- 
зең, Салим саарның хыриндағы Энон тіп пір орында суғ кӧп 
полғаннаңар, кізілерні анда кіреске тузірген. Кізілер, андар ки- 
ліп, кіреске тусченнер. “(Ол туста Иоанны харибге чапхалах 
полғаннар.) 





ж 3:14-15 Чис чыланнанар чоохтаңар кӧр Пурунғы Молчағдағы «Саннар» 
(Числа) киндезі 21:4-9. 
ж 3:14-15 Иисустың кон! чооғы 15-ҷі алай 21-ғы стихте тоозылча. 

25 Пірсінде Иоанның угренцчілері иудейлернен посты арығлан- 
чан кибірдеңер талас сыхханнар. 2 Олар, Иоаннзар киліп, ағаа 
чоохтааннар: 

- Угретчі, синнең хада Иордан суғның хазында полған Кізі- 
ні - син Аннаңар киречілеен полғазың — сағызыңа кирчез!н 
ме? Ол амды кізілерні кіреске тузірче, прайзы Андар парча. 

- 27 Худай пирбезе, кізі позына пір дее ниме ал полбас, - 
нандырған Иоанн. — 2% Сірер постарың «Мин Мессий-Христос 
нимеспін, че Худай мині Аннаң пурун ысхан» тіп чоохтааныма 
киречізер. 2 Хоных хончатхан оол тойның обн кізізі полча, ар- 
ғызы, тізең, хости турып, аны исчеткеніне ӧрінче. Мин дее іди 
Орінчем. 3 Амды Иисусха аннаң андар улуғдаң улуғ полып оды- 
рарға кирек, мағаа, тізең, чабыс полып одырарға. 

зТигірдең килчеткен Кізі прайзынаң позк. Чирде тӧреен кізі, 
тізең, чирдегок кізілер осхас, оларох чіли чоохтанча. Худайдан 
килчеткен Кізі, тізең, прайзынаң пӧзік. 32 Ол Позы кӧрген-ис- 
кен нимеденер чоохтапча, че Аның чооғына пір дее кізі киртін- 
минче. 33 Аның чооғына киртінчеткен кізі позынын киртінізінең 
Худай сӧстерінің сын полчатханын таныхтапча. 3 Худай Позы- 
ның Худын синебин пирчеткенненер, Худай ысхан Кізі Аның 
сӛзін чоохтапча. 35 Пабазы, Оолғына хынып, Ағаа прай ўлгӯзін 
пирібіскен. % Худайның Оолғына киртінчеткен кізінің мдгі чур- 
тазы пар; Худайның Оолғына киртінминчеткен кізінің, тізең, 
андағ чуртазы чоғыл, че Худайның хатығланғаны ағаа чидер. 


Иисус самар ипчінең чоохтасча 


Иисустың угренчілері Иоанның Угренчілерінең хай-хай коп 

полып одырчатханнанар паза коп кізіні кіреске тузірчеткен- 
неңер чоохтар фарисейлерге чит парғаннар. 2(Итсе-де, Иисус По- 
зы кіреске тузірбечен, Аның угренчлер! тузірчеңннер.) з Иисус, 
фарисейлердеңер піл салып, Иудей чирін тасти, хатап Гали- 
лей чирінзер пар сыххан. 4“ Ағаа Самар чирінче иртерге кирек 
полған. 5 Иисус Самар чиріндегі Сихарь саарға читкен. Ол саар 
Иаковтын* хачан-да Иосиф оолғына пирген чирнің хыринда 
полған. 6 Анда «Иаковтың хутуғы» тіп адалчатхан хутух пар пол- 
ған. Иисус, чолдаң майых парып, хутух хыринда одыр салған. 
Кун ортызы полған. 





ж 4:5 Иаков - Авраамның пархазы, еврей чонның ӧбекелерінің пабазы. 

7 Пір самар ипчі суға килген. 

— Суғ ізерге пир Мағаа, — теен ағаа Иисус. 

Аның угренчлер! саарзар чічең ниме аларға парыбысхан 
полғаннар. 

- % Син, иудей полчадып, миннең, самар ипчідең, суғ ізерге 
сурынчазың ма? — нандырча Ағаа самар ипчі. 

Иудейлер самарларнаң пір ідіснең тузаланмачаннар*. 

— 1 Худай кізілерге ниме пирерге итчеткенін паза Кемнің са- 
ғаа «Суғ ізерге пир Мағаа» тіпчеткенін, пілбинчезің. Че пілген 
ползаң, позың Аннаң тіріг суғны сурарҷыхсың. Ол сағаа аны 
пирерчік, — нандырған Иисус. 

- п Пигім, синің сустып алчан ідізің чоғыл. Хутух, тізең, ти- 
рең. Хайдаң Синде тіріг суғ полар? 12 Иаков пабабыс пу хутухты 
піске пирген. Ол позы даа, палалары даа, маллары даа мыннаң 
ісчеңнер. Син аннаң даа улуғзың ма? - тіпче ипчі. 

— ІЗ Пу суғны ісчеткен полған на кізі хатап сухсап парар. “Че 
Минің пирер суумны іскен кізі хачан даа сухсабас. Минің пи- 
рер суум аның істінде мдгі чуртас пирчеткен хара суға айлан 
парар, - нандырған Иисус. 

- 15 Пигім, пир мағаа ол суғны. Андада мин хачан даа сух- 
сабаспын, пу хутухсар даа килерге кирек чох полар мағаа, - 
тіпче ипчі. 

— 16 Парып, иріңні пеер хығыр кил, - тіпче Иисус. 

— 17 Минің ирім чоғыл, — нандырча ипчі. 

— Син, ирім чоғыл тіп, орта чоохтадын. 1% Син пис хати ирге 
парғазың. Ам синнең хада чуртапчатхан кізі дее синің ирің ни- 
мес. Анзын син орта чоохтадың, — тшче Иисус. 

- 19 Пигім, кӧрчем, Син ухаанчы полтырзың. 2 Пістің пабала- 
рыбыс пу тағның устунде Худайға пазырчаннар, сірер, иудейлер, 
тізең, Худайға пазырчаң орын Иерусалимде тіп угретчезер, - 
нандырча ипчі. 

— 21 Киртін Мағаа, Пабама пу тағның устунде дее, Иерусалимде 
дее пазырбас тус килир, — чоохтапча Иисус. - 2 Сірер, самарлар, 
кемге пазырчатханнарыңны пілбинчезер, піс, тізең, иудейлер, 
Арачылағҷы пістең сығардаңар, кемге пазырчатханыбысты, 





ж 49 «Иудейлер самарларнаң пір ідіснең тузаланмачаңнар» сӧстерні «Иудей- 


лернең самарларның араларында палғалыс чох полған» тіп тілбестирге дее 
чарир. 

пілчебіс. 23 Че килер андағ тус, ол чит тее килді полар, хачан 
сыннаң Пабама киртінчеткен кізілер, Пабамны піліп алып, По- 
зына чуректерінде пазырарлар. Іди кізілер Пабама Аның кбнн! 
хоостыра пазырарлар. “ Худай — Хут полча, Аның ит-сдбдгі чоғыл. 
Аннаңар Пабама киртінчеткеннер, Аны піліп алып, Позына чу- 
ректерінде пазырарға киректер. 

- 25 Мин пілчем, Мессий-Христос килер. Ол, киліп, піске прай 
ниме искр пирер, - тіпче ипчі. 

— 26 Ол — «Минм!н»’, синнең чоохтасчатхан Кізі, - нандыр- 
ча Иисус. 

27 [ди теен туста, Аның угренчілері нандыра айлан килгеннер. 
Иисустың ипчінең чоохтасчатханына таңнап парғаннар. Че олар- 
ның пірдеезі «Сағаа пу ипчідең пірее ниме кирек пе?» алай 
«Ноға Син пу ипчінең чоохтасчазың?» тіп сурбаан Иисустан. 

28 Ипчі, тізең, суғ хапчаң ідізін халғыс салып, саарзар парып, 
кізілерге чоохтаан: 

— 2 Минің ниме иткенімні мағаа прай чоохтап пирген Кізіні, 
парып, кӛр киліңер. Ол Мессий-Христос полбазын? 

30 Қізілер, саардаң сығып, андар парғаннар. 

з Угренчілері, тізең, ипчі саарзар парыбысхан туста Иисустан 
сурынғаннар: 

— Угретчі, азыранып ал. 

— 32 Минің сірер шлбинчеткен чиизім пар, - нандырған Иисус. 

зз Угренчілері пос алынча чоохтасханнар: 

— Піреезі Ағаа чічең ниме ағыл пирді бе? 

- 3% Мині ысхан Пабамнын кӧңнін толдырып, Аның киреен 
ит салары Минің чиизім полча, - нандырча Иисус. 

- 35 Ас кизеріне ам даа торт ай халды тіпчезер нимес пе? Че 
Мин сірерге тіпчем, хыралар, хазарып, кизерге чит пардылар. 
Кӧрінер пеер килчеткен кізілерзер. Олар кизерге чит парған хы- 
раларға тббй ниместер бе? 36-37 Орта тіпчелер: «Пірсі таарыпча, 
паза пірсі ас кисче». Асты таарыпчатханы даа, кискені дее хада 
ӛрінзіннер тіп, хыра кисчеткеннер тоғыстары учун тӧлег алча- 
лар, чыылған ас - кізілер — тізең, мог чуртас алчалар. 38 Мин 
сірерні постарың таарыбаан асты кизерге ысхам. Анда пасхалары 
тоғынғаннар, сірер, тізең, оларның тоғыстарынаң тузаланғазар. 

3 Самар ипчі «Иисус минің ниме иткенімні прай чоохтап 
пирген» теенде, Сихарь саарда самарлардаң коп кізі Иисусха 
киртініп пастаан. 4% Аннаңар самарлар, Иисуссар киліп, Аны 

постарында полып аларға сурынғаннар. Иисус анда ікі кунге 
халған. “4. Аның угредиин истіп, улам коп самар кізілер киртін 
сыххан. 

— 42 Ам синің сӧстерің хоостыра ла нимес, че позыбыс истіп 
паза Аның чир-чарыхтың сын Арачылағчызы Мессий-Хрис- 
тос полчатханын піліп алып, киртінчебіс, - тееннер олар пайаа- 
ғы ипчее. 


Иисус пбзік устағҷының оолғын имнепче 
(Мф 8:5-13; Лк7:1-10) 


43-44 [кі кун ирткен соонаң, Иисус, Сихарь саардаң сығып, 
«Ухаанчы позының чирінде улуғлатпинча» тіп, Галилей чирін- 
зер пар сыххан. 45 Иисус Галилей чирінзер килгенде, Галилей- 
лер, Иерусалимдегі улукунде полып, Иисустың прай иткен ни- 
мелерін кӛргеннеңер, амды Аны чылығ удурлааннар. 

46 Иисус пазох Галилей чиріндегі Кана аалзар килген, ол ан- 
да хачан-да суғны арағаа айландырған. Ол туста Капернаумда 
пір пӧзік устағҷының оолғы ағырчатхан. “7 Ол оолның паба- 
зы, Иисустың Иудей чирінең Галилей чирінзер килгенін истіп, 
Иисуссар парып, Аны позының ибінзер хығырып, Урир пазы 
чатчатхан оолғын имнебізерге сурынған. 

- 4 Сірер, танығлар паза хайхастар корбеенде, киртінмес- 
сер, - нандырған Иисус. 

- %Хан-пигім!” Оолғым уреелекке, кил пар, — сурынча устағчы. 

- 5 Нан, синің оолғың хазых, — тшче Иисус. 

Аның сӧстеріне киртініп, ол устағҷы наныбысхан. 51 Чолда 
ағаа сумекчіннері учурап парғаннар. 

— Оолғың хазыхтан парған, — чоохтааннар ағаа олар. 

— 52 Ноо туста ағаа чахсы полыбысхан? — сурған ол сумекчін- 
нерінең. 

— Кичее кунбрте, читі час“ тузында, тудан ағырии аны по- 
зытхан, — нандырғаннар олар. 

53 Пабазы сах ол туста Иисустың «Синің оолғың хазых» теенін 
сизін салған. Мының соонда оолның пабазы даа, ибдегілері дее, 
прайзы киртін сыххан. 54Іди Иисус, Иудей чирінең Галилей чи- 
рінзер айлан киліп, ікінчі хайхазын иткен. 





ж 4:52 Гректернің «читі час» теені пістің ондайда пір часха килісче. 

Иисус пас чӧр полбинчатхан кізіні имнебісче 


Аның соонда иудейлер улукун! полған. Иисус Иерусалимзер 

килген. 2 Иерусалимде «Хой Хаалхазы» хыринда усту чабых пис 
коридорлығ, еврей тілінең «Вифезда» тіп адалчатхан чуунчаң 
орын пар полған. 34Ол коридорларда харах чох, ахсах, пас чӧр 
полбинчатхан уғаа коп ағырығ кізілер чатханнар. Худай ангелі, 
чуунчаң орынзар пірее-пірее тузіп, суғны пулғабыс турчаң. Іди 
пулғалған суға иң пурун кірген кізі хайдағ даа ағырығдаң чазыл 
парчаң. Аннаңар ағырығ кізілер суғның чайхаларын сағааннар. 
5 Оларның аразында отыс сигіс чыл ағыр париған кізі полған. 
6 Иисус, ол кізінің чатчатханын кӛріп паза ур ағыр париғанын 
піліп, сурған: 

— Хазыхтанып аларың килче бе? 

- 7Йа пигім, че суғ, наа ла пулғалып, чайхалып пасталған 
туста мині суға кирчен кізі чоғыл. Мин андар читкенче, пасха- 
зы миннең пурун кірібісче, - нандырған ағырығ кізі. 

— 8Тур, тӛзеең алып, пас чӧр, - тіпче ағаа Иисус. 

9-10 Ол кізі сах андох чазыл парған. Тӧзеен алып, парыбысхан. 

Пу кирек, тізең, субботада, тынанчаң, пір дее тоғыс итпечен 
кунде полғаннаңар, иудейлер чазылған кізее тееннер: 

— Пуун суббота, аннаңар сағаа тӛзееңні апарарға чарабас. 

— ПІ. Мині имнеен Кізі мағаа «Тӧзеең алып, чбр» теен, — нан- 
дырған чазылған кізі. 

- 0 Кемдір ол, сағаа «Тӧзеең алып, чбр» теен кізі? - сурған- 
нар ол кізідең. 

ІЗ Иисус анда турған кізілернің аразында чіт парыбысханнаңар, 
имненіп алған кізі Аның кем полғанын пілбеен. 

14 Соонаң Иисус ағаа храмда тоғас парған. 

— Амды син чазыл пардың. Мыннаң мындар улам хомай пол 
парбас учун, паза чазых итпе, — чоохтанған ағаа. 

5 Ол кізі, иудейлерзер парып, аны имнеен кізі Иисус полча 
тіп чоохтап пирген. 16 Иудейлер, андағ нимелерні субботада ит- 
четкен! учун, Иисусты, ддірібізерге идш, суріс сыхханнар. 

п Иисус, тізең, оларға теен: 

— Пабам тынағ чох тоғынча. Мин дее ідӛк тоғынчам. 

18 Иудейлернің Иисусты, субботаданар чахығны сайбааны ла 
учун нимес, че Худайны Пабам тіп адааны паза Позын Худай- 
наң тиннеен! учун, ӧдірерлері уғаа килген. 

Чуртас пирчеткен Иисус 


Иисус иудейлерге шди чоохтанған: 

— Сынны чоохтапчам сірерге, Оолғы Пабазының иткен ки- 
ректерін кӧрбеен полза, Позы алынча пір дее ниме ит полбас- 
чых. Пабазы итчеткен нимені Оолғы даа идедір. 2 Пабазы, Оол- 
ғына хынып, Позының итчеткен нимелерін прай Ағаа кӛзітче. 
Сірерні хайхадар учун, Ол Ағаа мыннаң даа улуғ нимелер кӧзі- 
дер. 2! Хайди Пабазы ӧліглерге, тірілдіріп, чуртас пирче, Оолғы 
даа, кемге пирерге хынза, ағаа чуртас пирче. 22 Пабазы Позы пір- 
деезін чарғылабинча, че чарғылачаң улгун! прай Оолғының хо- 
лына пир салған. 23 Пу оңдайнаң прайзы, Пабазын хайди улуғ- 
лапчалар, сах іди Оолғын улуғлазыннар. Оолғын улуғлабинчат- 
хан кізі Аны ысхан Пабазын даа улуғлабинча. 

24 Сынны сірерге чоохтапчам, Минің сӧзім исчеткен паза Ми- 
ні ысхан Пабама киртінчеткен кізі, мой чуртастығ полып, чарғы 
алнында турбин, ӧлімзер апарчатхан чолдан хыйа сығып, аннаң 
андар чуртап одырар. 2 Сынны сірерге чоохтапчам, Өліглернің 
Худай Оолғының Унін исчең, паза, аны истіп, тіріл килчең тус 
чағдап одыр, ол чит тее килді полар. 26 Хайди Пабазы Позы 
чуртастың хара-суу полча, Оолғына даа Позына чуртастың ха- 
ра-суу поларға ондай пирген. 2 Ол Кізі Оолғы полчатханнанар, 
Пабазы Ағаа чарғы итчен улгу пирген. 28 Пу нимее хайхабанар. 
Сыыраттарда чатчатханнар прайзы Кізі Оолғының Унін Ис са- 
лар тус килче. 2 Чахсы ниме иткеннері чуртирға тірілерлер, че 
хомай ниме иткеннер! чарғыладарға тур килерлер. 


Иисустанар киречілеені 


з Мин Позым хынғанни пір дее ниме ит полбинчам. Хайди 
исчем, ідӧк чарғылапчам. Минің чарғым орта. Мин Позымның 
кӧңнімче пір дее ниме идерге кустенминчем, че Мин! ысхан 
Пабамның кӧңнінең итчем. 

зі Мин Позымнанар киречілезем, Минің киречілеенімнің кузі 
чох полар. 32 Миннеңер чоохтапчатхан пасха киречі* пар, аның 
Миннеңер чоохтааны сын полчатханын пілчем. 33 Сірер Иоанн- 
зар кізілерні ысхазар, ол Миннеңер сынны чоохтаан. “ Итсе-де 





ж 5:32 «Пасха киречі» сбстер кіреске тузірчең Иоанны даа, Худайны даа та- 


ныхтапча поларлар. 

Мағаа кізідең киречілес пір дее кирек чоғыл, сірернің арачыла- 
нып аларларың учун, чоохтапчам. 35 Иоанн, койш, чарыпчатхан 
сівечі осхас полған, сірер аның чариин ӧрчіліг удурлаазар, че ол 
Ур нимеске полған. 36 Минде, тізең, Иоанның киречілеенінең 
дее улуғ киречілес пар: Пабам Мағаа итчен нимелер пирген, 
оларны толдырчатханым Пабамның Мині ысханын таныхтапча 
паза киречілепче. 37 Мині ысхан Пабам даа Позы Миннеңер ки- 
речілепче. Сірер Аның Унін хачан даа испеезер, сырайын хачан 
даа корбеезер. 3% Сірер Аның ысхан Кізізіне киртінминчезер, 
аннаңар аның сӛзі дее чуректерінде халбинча. 3° Сірер Худай Ш- 
чиинде мдгі чуртас таап аларға ізенчезер, аннаңар оларны угрен- 
чезер. Оларда даа Миннеңер пазылча. 4%Че мӧгі чуртасты алып 
аларға Минзер килерге хынминчазар. 

41 Мағаа кізілернің махтааны кирек чоғыл. 42 Мин сірерні піл- 
чем, сірерде Худайға хыныс чоғыл. 43 Мин пеер Пабамның улгу- 
зінең килгем, че сірер Мині чағын итпинчезер. Пасхазы, тізең, 
позы алынча даа килзе, сірер аны постарына чағын кирчезер. 
4 Хайди сфер Мағаа киртінерзер?! Чалғыс Худайдан пирілген 
сабланысты аларға кустенмин, постарыңның аразында Ла пірсі 
пірсінең сабланысты алчатсар, хайди сфер Мағаа киртінерзер?! 
45 Пабамның алнында Мин сірерні пыролим тіп сағынмаңар. Сі- 
рернің ізенчеткен Моисейлерің сірерні пыролир. 4 Сірер, Мои- 
сейге киртінген ползар, Моисей позының Чахиинда Миннеңер 
пасханнанар, Мағаа даа киртнерчксер. 47 Сірер, аның пасхан ни- 
мелеріне киртінминчетсер, Минің сӧстеріме хайди киртінерзер? 


Иисустың пис мун кізіні тосхырғаны 
(Мф 14:13-21; Мк 6:30-44; Лк 9:10-17) 
Аның соонаң Иисус, Галилей кӧлін кизш, Тивериад саар- 
ның чирлерінзер парған. 2 Кӧп кізі, Иисустың ағырығ кізі- 
лерні хайхастығ имнебісчеткенін корш, аның соонча парған. 
3 Иисус, тағзар сығып, анда угренчілерінең хада одыр салған. 
4 Иудейлернің Пасха тіп улукуні чағдапчатхан. 
5 Иисус, пазын кӧдіріп, Позынзар алдыра коп кізінің килчет- 
кенін кор салған. 
— Пуларны азырирға халас хайдан алчан? — сурған Иисус 
Филипптен. 
6 Иисус пу сӧстерні, Филиппті сыныхтирға тіп, чоохтанған. 
Че Позы ниме идерін пілген. 7 Филипп Ағаа нандырған: 

— Пуларнын полғанына ла комес тее халас пирер учун, ікі чус 
динарий* дее читпес. 

8 Аның угренчілерінің паза пірсі, Симон- ПЕтрның Андрей ха- 
рындазы, Иисусха чоохтаан: 

— 9 Мында пір оолағаста астаң иткен пис халас паза ікі палы- 
ғас пар. Че пу чиис мынча чонға хайдан чидер? 

— ®Чоохтанар оларға: одырзыннар, — теен Иисус. 

Ол чирде от халын дсчеткен, чон андар одырған. Оларның ара- 
зында пис мунча ир кізі полған. И Иисус, халасты алып, Худайға 
алғызын читіріп, Угренчілеріне улеен. Олар, тізең, одырчатхан чонға 
пиргеннер. Палыхты ідӛк полғанына ла нинче хынғанча пирген- 
нер. 2 Кізілер тос парғанда, Иисус угренчілеріне чоохтанған: 

— Артхан чиисті, тик парбазын тіп, чыып алыңар. 

ІЗ Пис халаснаң азыранған кізілердең халған кизектерні чыған- 
да, он ікі тууске толдыра халас чыыл парған. 4 Андада, Иисус- 
тың иткен хайхазын кӧр салып, кізілер тееннер: 

— Пу сыннаң даа чир устуне килерге салылған ухаанчы* полтыр. 

15 Иисус кізілернің Позын, тудып алып, куснен иудейлернің 
ханы идерге итчеткеннерін піл салып, хатап тағларзар чалғызан 
парыбысхан. 


Иисус суғча чорче 
(Мф 14:22-27; Мк 6:45-52) 

16 Иир пол парғанда, Аның угренчалер! кӧлзер ин килгеннер. 
1 Анаң кол озариндағы Капернаум саарзар алдыра, кимее оды- 
рып, чус сыхханнар. Харасхы пол парған, че Иисус оларзар 
килбеен. 18 Кӛл, хазыр чилнің убурчеткеніне, салғахтан сых- 
хан. ! Олар, чибіргі пис-отыс стадийче* ырах чус парыбызып, 
Иисустың суғча пас париғанын паза кимезер чағыннап килиге- 
нін кӧр салып, хорых парғаннар. 2 Че Иисус оларға теен: 

— Хорыхпаңар, Минмін. 

2 Олар Аны кимезер одыртып аларға иткеннер, че сах андох 
киме олар чус париған чарға чит килген. 





ж 6:7 кі чус динарий — гректернің чит! айның чал ахчазын таныхтачан. 

ж 6:14 Ухаанчы — ол туста иудейлер Мессий-Христостың килерінеңер чар- 
лир ухаанчыны сағыпчатханнар. Аннаңар кӧр Пурунғы Молчағдағы «Ча- 
хығны хатап чарлааны» (Второзаконие) киндезі 18:15, 18. 

ж 6:19 Гректернің 25—30 стадий пис-алты километрче полча. 

Иисус Христос — чуртас пирчеткен халас 


2 Пазағы кун кӧлнің тігі саринда халған чон Уугренцчілернің, 
чалғыс ла кимее одырып, Иисус чох чус парыбысханнарын піл 
салған. Иисустың угренчілерінең хада кимее одырбаанын паза 
анда ол кимедең пасха киме халбаанын піліп алғаннар. 23 Олох 
туста пасха кимелер, Тивериад саардаң киліп, Хан-пиг Худайны 
халас учун алғыстаан паза чон азыранған чирнің хыринда туры- 
бысханнар. 24 Чон, Иисустың даа, Угренчілерінің дее мында чох 
полғаннарын кӛріп, Аны тілирге, кимелерінзер одырып, Капер- 
наумзар парыбысхан. 25Анаң кол озаринда Иисусты таап алып, 
Аннаң сурғаннар: 

- Угретчі! Син пеер хачан килдің? 

26 Иисус оларға нандырған: 

-- Сынны сірерге чоохтапчам, сірер, Минің хайхастарымны 
піліп алған учун нимес, че халас чіп, тосхан учун, Мин! тілепче- 
зер. 2 Сірер ардап парчатхан чиис учун нимес, че мдгі чуртас 
пирчеткен чиис учун тоғынарға кустеніңер. Кізі Оолғы, Ағаа 
Худай-Пабазы улгу пиргеннеңер, ол чиисті сірерге пир полар. 

— 28 Худай пістең сағыпчатхан киректерн! идер учун, піске 
ниме идерге кирек? - сурғаннар Иисустан. 

— 2 Худайның сірердең сағыпчатхан кирее Аның ысхан Кізі 
Оолғына киртінері полча, - нандырған Иисус. 

— 30 Піс, көріп, Сағаа киртінер учун, хайдағ хайхас ит пирер- 
зің? — пазох сурғаннар кізілер. - 3! Пістің пабаларыбыс хуу ча- 
зыда манна* чееннер. «Ол оларға азыранарға тигірдең халас 
пирген» тіп пазыл парған аннаңар Худай Пічиинде. 

— 2 Сынны сірерге чоохтапчам, тигірдең халасты сірерге Мои- 
сей пирбеен, че амды Минің Пабам сын халасты сірерге тигір- 
дең пирче. 33 Худайның халазы, тигірдең тузіп, чир-чалбахтағы 
кізілерге чуртас пирчеткен халас полча, - теен Иисус. 

— 3 Хан-пиг, піске сыбыра андағ халасты пир тур, - тееннер 
кізілер. 

- 35 Мин чуртас пирчеткен халаспын. Минзер килчеткен кі- 
зінің хачан даа азыранары килбес паза Мағаа киртінчеткен 
кізі хачан даа сухсабас. 3 Че Мин! корген дее ползар, Мағаа 





ж 6:31 Манна — ол кічичек тоғылах тамах. Худай, Израиль кізілері хуу чазы- 
да полғанда, иртен сай оларға аны пирчен. 

киртінминчезер тіп, чоохтаам сірерге. 37 Пабамның Мағаа пир- 
четкен кізілері прайзы Минзер килерлер. Минзер килчеткен кі- 
зіні Позымнаң хыйа сурбеспін. 38 Мин тигірдең, Позымның кбн- 
німні толдырарға нимес, Мин! ысхан Пабамның кӧңнін толды- 
рарға килгем. 3 Мин! ысхан Пабамның кӧңні, тізең, мындағ: 
Аның Мағаа пирген кізілерін, чідірбин, тугенчі кунде” прай 
тірілдір саларға. 4 Мин! Ысханнын кӧңні мындағ: Худайнын 
Оолғын кбрчеткен паза Ағаа киртінчеткен полған на кізі мдгі 
чуртастығ ползын. Мин дее аны тугенчі кунде тірілдір салар- 
бын, - нандырған Иисус. 

41 «Мин тигірдең тускен халас полчам» тіп чоохтанғанына чдп- 
сінмин, иудейлер Иисустаңар постарының аразында шди чоох- 
тасханнар: 

— % Пу Иосифтің оолғы Иисус нимес пе зе? Аның пабазын паза 
ічезін піс таныпчабыс, нога ол піске «Мин тигірдең тускем» тіпче? 

43 Иисус оларға нандырған: 

— Пос аразында чоохтас чбрбенер. “ Мин! ысхан Пабам пірее 
кізіні мағаа чағдатпаза, ол кізі мағаа чағын кір полбас. Минзер 
килген кізіні, тізең, тугенчі кунде тірілдірербін. 45 Ухаанчылар 
піди пасханнар: «Худай оларның полғанын на угрет салар». Па- 
бамны искен паза Аннаң угреніп алған кізінің полғаны ла Мин- 
зер киледір. 4 [ли угренш алғаны Пабамны көргенін таныхтабас. 
Худайдан килген Оолғы ла Пабазын кбрген. 47 Сынны чоохтап- 
чам сірерге, Мағаа киртінчеткен кізі мог! чуртастығ поладыр. 
4 Мин чуртас пирчеткен халаспын. % Сірернің пабаларың, хуу 
чазыда манна чеен дее ползалар, кізілердк чіли урееннер. 59Че 
тигірдең тусчеткен халас андағ нимес, аны чеен кізі олбес. 51 Ху- 
дайдаң тусчеткен тигірдегі тіріг халас Минмін. Пу халасты чіп- 
четкен кізі мдгі чуртастығ полар. Минің пирер халазым Минің 
ит-сбдгім полча. Мин аны чир-чалбахтағы кізілернің чуртаста- 
ры Учун пирібізербін. 

52 Андада иудейлер постарының аразында талас сыхханнар: 

— Хайди пу кізі позының ит-собин піске чиирге пир полар? 

53 Иисус оларға чоохтаан: 

— Сынны чоохтапчам сірерге, Кізі Оолғының ит-сӧбгін чібе- 
зер паза Аның ханын іспезер, сірер мдгі чуртастығ полбассар. 
54 Минің ит-сбдгімні чшчеткен паза ханымны ісчеткен кізі мдгі 
чуртастығ полар. Мин аны тугенчі кунде тірілдір саларбын. 55 Ми- 
нің ит-сддӛгім -- сын ас-тамах, ханым — сын ісчең суғ. 5% Минің 

ит-сӧбгімні чшчеткен паза ханымны 1счеткен кізі Минде полча, 
Мин, тізең, анда поладырбын. 57Тіріг Пабам Мин! ысхан, Аның 
сылтаанда Мин чуртапчам, сах іди Мині чіпчеткен кізі Минің 
сылтаамда чуртир. 5 Тигірдең тускен халас ӧбекелернің чеен 
халазы осхас нимес, ӧбекелерібіс оларға пирілген халасты чеен- 
нер, че соонаң урееннер. Че пу халасты чеен кізі мдгі чуртас- 
тығ полар. 

59 Иисус пу сӧстерні Капернаумдағы синагогада“ угретчедш 
чоохтаан. 


Иисустың чооғын истіп, ўгренҷілері ікі чара парчалар 


64 Аның ӱгренчілерінің аразында коп кізі, мыны истш, чоох- 
тасхан: 

— Хайдағ аар сӧстер! Кем мыннаң чарас полар? 

6 Че Иисус, ўгренчілерінің нимее чбпсінминчеткеннерін пі- 
ліп, оларға теен: 

- Пу сӧстер сірерні из! чохтандырчалар ба? 9 Кізі Оолғының 
алындох полған чирінзер хатап кбдіріл париғанын кор салзанар, 
хайди поларзар? 63 Худай Худы ла чуртасты пирче, мында кізінің 
кузі чоғыл. Минің чоохтапчатхан сбз1м чуртас пирчеткен Ху- 
дайның Худы полча. “Че сірернің араңарда киртінминчеткен- 
нер парлар. 

Иисус, Позына киртінминчеткеннерні паза Позын садыбызар 
кізіні пастабох пілгеннеңер, мыны чоохтаан. 65 Анаң Ол хосхан: 

— Аннаңар сірерге чоохтапчам, Пабам оңдай пирбезе, Мин- 
зер пірдеезі кил полбас. 

66 Ол тустаң сығара Угренчілернің аразында коп кізі, Иисустаң 
хыйа полыбызып, Аннан хада паза чорбеен. 

67 Иисус он ікі угренчазнен сурған: 

- Сірер чи Миннең хыйа поларға сағынминчазар ба? 

68 Симон-Пётр Ағаа нандырған: 

-- Хан-пигібіс! Піс кемзер парарбыс? Синде мдгі чуртас пир- 
четкен сбстер пар. 9 Синің Мессий-Христос, тіріг Худайның 
Оолғы полчатханынны піліп алғаныбыстаңар, Сағаа киртінчебіс. 

- 79 Мин сірерні, он ікі ўгренчіні, таллап, алғаам нимес пе зе? 
Че сірернің пірсі сайтанның“ нымысчызы, — нандырған Иисус. 

тІди Ол Симон Искариоттың Иуда оолғынаңар чоохтаан. 
Иуда, он ікі угренчінің пірсі, Иисусты садыбызарға иткен. 

Иисус отахтар турғысчаң пайрамға" парча 


Соонан Иисус Галилей чирінче чӧрген. Иудей чирінче, ті- 

зең, иудейлер Аны ддір саларға иткеннерінеңер, чбрерге хын- 
маан. 2 Иудейлернің отахтар турғысчаң пайрамы“ чағдапчатхан. 
3-4 Иисустың харындастары Ағаа тееннер: 

— Полған на кізі, позының итчеткен киректерін пасха кізілер 
пілзін тіп, сағынчатса, ол киректерні харанға итпес. Аннаңар, 
Угренчілерің дее Синің итчеткен киректеріңні кӧрзіннер тіп, 
Иудей чирінзер пар. Пу хайхастарны итчеткеніңде, позыңны 
чир-чалбахха кӛзіт. 

5 Иисустың харындастары даа Ағаа киртінмееннер. 

6 Иисус оларға нандырған: 

-- Минің тузым читкелек. Сірерге, тізең, хайдағ даа тус килі- 
зер. 7 Мин, оларның иткен киректер! хомай полчатханын чоохтап- 
чатханым учун, олар Мин! хырт кӧрчелер, сірерні, тізең, хырт 
корбинчелер. %Сірер пу пайрамға парыңар, че Минің тузым ам 
даа читкелектенер, Мин андар сағам парбаспын. 

9Тди оларға чоохтаныбызып, Иисус Галилей чирінде халған. 
10 Харындастары пайрамға парыбысханнарында, Иисус андар 
парғанох, че чазынып ала парған. И Пайрамда иудей пастыхтары 
«Хайда ол?» тіп, Иисусты тлееннер. 

2 Чон аразында Иисустанар коп чоох-чаах парған. Піреелері 
«Ол чахсы» тееннер, пасхалары, тізең, «Чох, Ол кізілерні алаах- 
тырча» тіп таласханнар. 13Че иудей пастыхтарынаң хорығып, 
пірдеезі Иисустаңар истілдіре чоохтанмаан. 


Иисус Иерусалимдегі храмда угретче 


м Пайрам куннерінің ортызында Иисус, храмзар кір килш, 
угреткен. 

- 15 Ол, угренмин дее, Худай Шчиин хайдаң пілче? - чап- 
сааннар иудейлер. 

- 1 Пу угредіг — Мини нимес, Мин! ысхан Худайни, — нан- 
дырған Иисус. - "Аның кӧңнін толдырарға хынчатхан кізі пу 
ӱгредігнің Худайдаң килчеткенін ме алай Минің чоохтааным 
полчатханын ма хайди дее пілер. 18 Позының сағызын чоохтап- 
чатхан кізі позын кддірерге хынча. Позын ысхан устағҷыны кӧ- 
дірерге хынчатхан кізі, тізең, сынны чоохтапча, аның чуреенде 
пір дее чой ниме чоғыл. !”Сірерге Моисей Чахиин Моисей пирген 

нимес пе зе? [ди дее полза, сірернің пірдееңер ол чахығны тол- 
дырбинча. Ноо нименің учун сфер Мин! бдірерге итчезер? 

— 2Істіңе айна“ кір парды ба? Кем сині ӧдірерге итче? — нан- 
дырғаннар иудейлер. 

- 21 Минің пір ле кирек иткеніме сірер прайзыңар чапсыпча- 
зар. 22 Моисей сірерге сУннет” кибірдеңер чахиин пирген. Сы- 
нында пу кибір Моисейдең дее нимес, че аның алнындағох ӧбе- 
келердең килген. Сірер субботада даа, тынанчаң, пір дее тоғыс 
итпечең кунде, оолағастарға суннет итчезер. 23 Моисей Чахии 
сайбалбазын тіп, сірер субботада даа пу кибірні толдырадырзар, 
нога мағаа, субботада кізіні имнебіскенім учун, тарынчазар? 
4 Сірер, кізіні тастынаң кӛріп, чарғылабаңар, че сын чарғынаң 
чарғылаңар, — чоохтанған Иисус. 


Иисус — Мессий-Христос па? 


25 Иерусалимдегілернің хай піреелері чоохтанғаннар: 

- Пу кізіні ддірерге тілепчелер нимес пе? 26 Кӧрінер, ол прай- 
зының көзіне угретче, че пірдеезі ағаа ниме чоохтанминча. Пас- 
тыхтар аның сынап таа Мессий-Христос полчатханын піліп ал- 
дылар ба? 7 Піс, тізең, пу кізінің хайдаң килгенін пілчебіс. Мес- 
сий-Христос килзе, Аның хайдаң килгенін пірдеезі пілбес. 

28 Андада Иисус, храмда угредш, тыыда чоохтанған: 

- Сірер Мині пілчезер нимес пе? Минің хайдаң килгенімні 
дее пілчезер нимес пе? Мин Позым ондайынча килбеем. Кем 
Мин! ысхан — Ол Сынға угретче, Аны сірер шлбинчезер. 2 Мин 
Аны пілчем, Аннаң килгем, Ол Мині ысхан. 

з Мыны истіп, Иисусты хаап аларға иткеннер. Че Аның тузы 
ам даа читкелек полғаннаңар, пірдеезі Ағаа теңмеен. 21 Турған 
чонның аразында кӧп кізі, Ағаа киртініп, чоохтанған: 

— Мессий-Христос килзе, пу Кізідең кӧп хайхастар идер бе ни? 


Иисусты тудып аларға харасчалар 


32 Фарисейлер Иисустаңар чонда чбрчеткен чоох-чаахтарны ис- 
кеннер. Аннанар фарисейлер паза улуғ абыстар нымысчыларын 
Иисусты тудып аларға ысханнар. 

33 Иисус, тізең, кізілерге чоохтаан: 

— Мин, сірернең хада ур полбин, Мин! ысхан Пабамзар па- 
рарбын. 34 Мин! тілирзер, че таппассар. Минің полчатхан чирім- 
зер кил полбассар. 


230 Иоанн 7 


35 Андада иудейлернің пастыхтары пос аразында чоохтасханнар: 

— Хайдағ андағ піс таап полбас чирзер парарға итче полчан? 
Грек чирінде чуртапчатхан иудейлерзер парып, гректерні угре- 
дерге итче бе тан? 3 «Мин! тілирзер, че таппассар» паза «Мин 
полчатхан чирзер кил полбассар?» теені ниме полчаң ни? 


Худайның Худы — Чуртас пирчеткен суғ 


37 Пайрамның халғанчы паза иң илбек кунінде Иисус, тура 
хонып, тыыда чоохтанған: 

— Сухсапчатхан кізі, Минзер килш, іссін. 3 Аннаңар Худай 
Пічиинде піди пазыл парған: «Мағаа киртінчеткен кізінің чу- 
реенең чуртас пирчеткен суғлар ах сығарлар». 

3 Иисус мыны Худай Худынаңар чоохтаан полған. Ол Хутты 
Иисусха киртінчеткеннер алып алар полғаннар. Ол туста, Иисус 
сабланғалах полғаннаңар, кізілерде Худай Худы чох полған. 
4 Пу состерн! искеннернің илеедезі чоохтасхан: 

- Ол сын ухаанчы полтыр. 

41 Пасхалары тееннер: 

— Ол Мессий-Христос. 

Че піреелері, талазып, чоохтанғаннар: 

-- Галилей чирінең Мессий-Христос килер бе? 2«Мессий-Хрис- 
тос Давид“ ханның тбл! полар паза Вифлеемде, Давидтің аалын- 
да, тӧрир» тіп, Худай Пічиинде пазылған нимес пе зе? 

43 [ди чон Иисустаңар талас сыххан. “Оларның хай піреелері 
Аны тудып аларға сағынған ползалар даа, пірдеезі Ағаа теңмеен. 


Иудей пастыхтары Иисусха киртінминчелер 


45 Ңымысчылар улуғ абыстарзар паза фарисейлерзер нандыра 
айлан килгеннер. 

— Нога аны пеер ағылбадыңар? — сурғаннар фарисейлер паза 
улуғ абыстар. 

— 46 Хачан даа пірдеезі, Пу Кізі ли, чоохтанмаан, — нандыр- 
ғаннар нымысчылар. 

- 4 Сірерні дее алаахтыр салды ба ол? — чоохтанғаннар фари- 
сейлер. — 48 Пастыхтарның алай фарисейлернің аразынаң піреезі 
ағаа киртінген ме? % Пу чон Моисей Чахиин пілбинче, аннаңар 
Худай оларны чох идер. 

5 Фарисейлернің пірсі, хачан-да Иисуссар хараазын килген 
Никодим, фарисейлерге теен: 

— 5 Пістің Чахиибыс хоостыра, кізіні истш албаанда, аның ни- 
ме иткенін піліп албаанда, чарғылирға чарадылбинча нимес пе зе? 

- 52Син дее Галилей чирінеңзің ме? Худай Пічиин хығырып 
ал, андада пілерзің: Галилей чирінең пір дее ухаанчы килбес, - 
нандырғаннар фарисейлер. 

53 Анаң прайзы иблерінзер тарас парыбысхан. 


Иисус чазыхтығ ипчінің пырозын тастапча 


Иисус Елеон тағзар парыбысхан, 2иртен, тізең, пазох храм- 

зар айлан килген. Прай чон Аныңзар чыылысхан, Иисус, ті- 
зең, одырып, оларны угрет сыххан. 3 Ол туста Моисей Чахии пі- 
лігчілері паза фарисейлер, ирнең оралызып, туттыр салған ип- 
чіні Иисуссар ағыл килгеннер. Анаң аны прайзының алнында 
турғыс салып, “ Иисусха тееннер: 

- Ўгретчі! Пу ипчіні пасха ирнең тудып алдыбыс. 5 Моисей 
позының Чахиинда мындағларны таснаң чоо чаалирға чахаан. 
Син ниме тирзің? 

6Олар, Иисусты сыныхтап, Аны пыролачаң пірее ниме табар 
учун іди чоохтанғаннар. Че Иисус, мокейш алып, оларға хайығ 
салбин, хол салаазынаң чирде ниме-де пазып одырған. ? Тігілері 
Аннан хатаптан хатап сурастырғлааннарында, оларзар кӧрібізіп, 
нандырған: 

-- Сірернің араңарда хачан даа чазых итпеен кізі пар полза, 
ол пу ипчізер пурун тас тастазын. 

85 Пазох мдкейіп, чирде пас сыххан. “Олар, пу сбстерні истіп, уйат 
парып, улуғларынаң пасти халғанчыларына теере соон сурістіре 
тарас сыхханнар. Иисустың алнында ол ла ипчі халған. Иисус, 
пазын кддіріп, ипчідең пасха пірдеезін кӧр таппин, аннаң сурған: 

— Сині пыролапчатханнар хайдалар? Пірдеезі чарғылабады 
ба сині? 

- Чох, Хан-пигім, пірдеезі! — нандырған ипчі. 

— Мин дее сині пыролабинчам. Пар, чазых паза итпе, - теен 
Иисус. 


Иисус — чир ўстўнің Чарии 


12 Иисус пазох кізілерге чоохтанған: 

— Мин чир устунн Чарии полчам. Минің угредиимче чуртап- 
чатхан кізі харасхыда чӧрбес, аның чуртас пирчеткен Чарии пар 
полар. 

13 Андада фарисейлер Иисусха тееннер: 

— Позын Позыннанар киречілепчезің, киречілеенің сын нимес. 

м Иисус оларға нандырған: 

-- Сірер хайдаң килгенімні паза хайдар парчатханымны піл- 
бинчезер. Мин, тізең, хайдаң килгенімні паза хайдар парчатха- 
нымны пілчем. Аннаңар, Мин Позым Позымнаңар киречілепчет- 
сем дее, киречілеенім сын. !5Сірер кӛрінчеткен не нимелер хоос- 
тыра чарғылапчазар, Мин, тізең, пірдеезін чарғылабинчам. 6 Мин 
чалғызан нимеспін, Мині ысхан Пабам Миннең хада полчат- 
ханнаңар, Мин чарғылазам даа, Минің чарғым орта.  Сірернің 
дее Чахиинарда ікі кізінің киречілеені орта полча тіп пазыл 
парған. 18 Позым Позымнаңар киречілепчем, Мин! ысхан Пабам 
даа Миннеңер киречілепче. 

- 19 Синің пабаң хайдадыр? - сурғаннар Иисустан. 

- Сірер Мин! дее, Пабамны даа пілбинчезер. Мин! пілген 
ползаңар, Пабамны даа пілерчіксер, - нандырған Иисус. 

20 Пу сӛстерні Иисус аарлығ сыйыхтар салчаң орынның хы- 
ринда, храмда угретчеткен туста, чоохтаан. Аның тузы читкелек 
полғаннаңар, пірдеезі Аны тутпаан. 


Иисус киртінминчеткен иудейлерні сизіндірче 


21 Иисус оларға пазох чоохтаан: 

— Мин парирбын. Сірер Мин! тілирзер, че чазыхтығ урирзер. 
Мин парчатхан чирзер сірер чит полбассар. 

2 Аны истіп, иудейлер чоохтасханнар: 

- Ол позы позына хол салыныбызарға итче бе тан? Нога ол 
«Мин парчатхан чирзер чит полбассар» тіпче. 

23 Иисус оларға нандырған: 

— Сірер чирдензер, Мин, тізең, тигірдеңмін. Сірер пу чир-чал- 
бахтанзар, Мин, тізең, пу чир-чалбахтаң нимеспін. “ Аннаңар 
Мин сірерге, чазыхтығ Урирзер тіп чоохтаам. «Мин Минмін» тее- 
німе киртінмезер, чазыхтығ урирзер! 

- 25 Кемзің син? — сурғаннар андада Иисустан. 

- Иң пастабох сірерге, позымны адап, чоохтаан полғам*, — 
нандырған Иисус. 





ж 8:25 «Ин пастабох сірерге, позымны адап, чоохтаан полкам» сӧстер Сино- 


дальнай Библияда «Тіпчем сірерге, Мин чир чайалғаннаң сығара полчам» 
тіп тілбестелчелер. 

— 26 Мин сірердеңер коп ниме чоохтирчыхпын паза сірерні 
чарғылирчыхпын. Че Мин! ысхан Пабам сын нимее хынчатхан- 
нанар, Аннан искен нимені кізілерге чоохтапчам. 

27 Иисус Позының Пабазынаңар чоохтаан, кізілер, тізең, аны 
піл полбааннар. 28 Иисус аннаң андар чоохтаан: 

— Кізі Оолғын чирден обр кӧдіріп, хазап салзаңар, андада 
«Мин Минмін» тіп піліп аларзар. Мин Позым алынча пір дее 
ниме итпинчем, Пабам угреткен хоостыра чоохтапчам. 2 Мин! 
ысхан Пабам Миннең хада. Мин сыбыра прай нимені Аның кбн- 
нінче иткенімнеңер, Пабам Мині чалғызан тастабаан. 

30 Иисус пу нимені чоохтапчатхан туста коп кізі Ағаа киртініп 
пастаан. 


Сайтан — Иисусха киртінминчеткен иудейлернің пабазы 


31 Анаң Иисус Позына киртін сыххан иудейлерге теен: 

- Сірер, сӧзімні толдырзаңар, Минің сын угренчілерім по- 
ларзар. 22 Сынны піліп алзаңар, сын киртініс сірерні пос чуртас- 
тығ кізілер ит салар. 

— 33 Піс Авраамның: тӧлібіс. Піс хачан даа пірдеезіне хул пол- 
баабыс. Син ноға «Сірер пос чуртастығ кізілер поларзар» тіпче- 
зің? - тееннер иудейлер. 

— %Сынны чоохтапчам сірерге, чазых итчеткен полған на кі- 
зі, чазыхтың хулы полча, — нандырған Иисус. - 35 Хул турада 
саңайға халбинча, оолғы, тізең, саңайға халадыр. 36 Оолғы сірер- 
ні осхырып алза, андада сірер сыннаң даа пос чуртастығ кізілер 
пол парарзар. 27 Сірернің Авраам тол! полчатханнарыңны пілчем, 
че сірер, Минің сӧзімні толдырарға хынмин, Мин! ӧдір саларға 
харасчазар. 38 Мин сірерге Пабамда кӧрген нимелерні чоохтап- 
чам, че сірер, тізең, сірернің пабаңарда кӛрген нимелерні итчезер. 

— 39 Пістің пабабыс Авраам, — нандырғаннар иудейлер. 

— Сыннаң Авраамның палалары полған ползаңар, Авраам чі- 
ли хылынарчыхсар, — теен Иисус. — 4 Че амды сірер Минь, Ху- 
дайдан искен сынны чоохтап пирген Кізіні, бдір саларға итче- 
зер. Авраам іди итчен ме? Чох итпечен. * Сірер позыңарның 
пабаңар иткен чіли итчезер! 

- Піс сурас палалар нимеспіс. Пістің Худайдаң пасха Паба- 
быс чоғыл, — тоғырланғаннар иудейлер. 

- © Мин, Худайдаң килш, мында полчам. Мин Позым алынча 
килбеем, Мині Худай ысхан. Аннаңар, Худай сірернің Пабаңар 

полған полза, сірер Мағаа хынарчыхсар, — нандырған Иисус. — 
43 Мин чоохтапчатхан нимені нога піл полбинчазар? Сірер, Мин 
чоохтаан нимені истерге сыдап полбинчатханнаңар, піл пол- 
бинчазар. 4 Пабаңар сайтан, сірер аның кӧңніне кірчеткен ни- 
мелерні толдырарға тимдезер. Ол прай ниме наа ла чайалчатхан 
тустардох кізі ӧдіреечі полған паза, аның чуреенде Сын чох пол- 
ғаннаңар, ол Сынның саринда халбаан. Ол чойланчатса, ол ӧбн 
позынаң чоохтанча. Ол чой паза чойның пабазы. “5 Мин, тізең, 
сынны чоохтапчам, аннаңар сірер Мағаа киртінминчезер. 46 С1- 
рернің пірееңер Минің чазых иткенімні кӛрген ме? Мин сынны 
чоохтапчатсам, нога киртінминчезер Мағаа? * Кем Худайдаң, 
ол Худайның сӧзін исче. Сірер Худайдаң нимессер, аннанар 
чоох испинчезер. 


Иудейлер Иисусты пыролапчалар 


48 Иудейлер Иисусха чоохтанғаннар: 

— Пістің сағаа «Син туулістіг самар кізізің* паза синің істіңде 
айна одырча» тіпчеткенібіс орта нимес пе? 

— 4 Минде айна чоғыл. Мин Пабамны улуғлапчам, сірер, ті- 
зең, Мин! улуғлабинчазар, - нандырған Иисус. - 5 Мин По- 
зымны сабландырарға итпинчем. Че сабландырчатхан паза чар- 
ғылапчатхан Худай пар. 5 Сынны сірерге чоохтапчам, сбз1мн! 
толдырчатхан кізі хачан даа ӧлбес. 

52 Иудейлер агаа теенер: 

— Синің істіңде айна одырчатханын амды піліп алдыбыс. Ав- 
раам паза ухаанчылар уреп парғаннар. Хайди син «Минің сӧ- 
зімні толдырчатхан кізі хачан даа Өлбес» тіпчезің! 53 Син пістің 
уреен Авраам пабабыстаң даа улуғзың ма? уреен ухаанчылардан 
даа ба? Син позыңны кемге санапчазың? 

- 5% Позымны Позым саблазам, сабланызым пір дее нимее 
турбас. Минің Пабам сабландырча Мині. Аны сірер Худайыбыс 
тіпчезер! - нандырған Иисус. - 55Сірер Аны пілбинчезер, Мин, 
тізең, шлчем. Мин Аны пілбинчем теен ползам, сірердк осхас 
чой поларчыхпын. Че Мин Аны шлчем паза Аның сӧзін тол- 
дырчам. 56 Авраам пабаңар Минің чир-чалбахха килер кунімні 
кӛріп аларына тың ӧрінген. Аны кӛріп алып, часкалығ полған. 





* 8:48 Самарлар - Самар чирінің чуртағҷылары. Иудейлер оларны пу харах- 
нан кӧрбечеңнер. Кор чарыдығлығ сӧстікте. 


Иоанн 8, 9 235 


- 5 Сағаа ил! дее час чоғыл, хайди син Авраамны кӛргезің? — 
сурғаннар Иисустан иудейлер. 

- 5 Сынны сірерге чоохтапчам, Авраам тӧреелектӧк, «Мин 
Минмін» полғам, - нандырған Иисус. 

59 Андада иудейлер, Иисусты чоо чаалап саларға тіп, тастар 
хапханнар. Че Ол, чазыныбызып, храмнаң сыға халған. Кізілер 
аразынча иртіп, аннаң андар парыбысхан. 


Иисус харах чох тбреен кізіні имнебісче 


Иисус, чолча парирып, тӛрееннең харах чох кізіні кӧр салған. 
— 2Угретчі! Нога ол харах чох тӛреен? Кем чазых иткен, па- 
ба-ічезі бе алай позы ба? - сурғаннар Иисустаң ўгренчілері. 

— 3 Чох, паба-ічезі дее, позы даа чазых итпееннер. Худай, аны 
имнебізіп, Позының кузін кӧзідер учун, пу кізі андағ тӛреен, - 
нандырған Иисус. - “Мині ысхан Худайның киректерін кун 
хонғалахха толдырарға кирекпін. Харасхы килир. Ол килзе, пір- 
деезі пір дее ниме ит полбас. 5Сағам Мин пу чир устундеде 
чирнің Чарии Мин полчам. 

6 ди тіп, Иисус чирге тукурібіскен, тукуриинен кулн! по- 
рап, ол палғаснаң пайаағы кізінің хараан суртклебіскен. 7 Анаң 
ағаа теен: 

- Пар, Силоам («Ызылған» теені полча) тіп адалчатхан чуун- 
чан орында сырайынны чуубыс! 

Ол, парып, хараан чууп алып, харағы хазых айлан килген. 
8 Пу кізінің харах чох полғанын алында кӛрген хончыхтары паза 
пасха даа кізілер аннаңар чоохтасханнар: 

- Пу кіленіп одырчан кізі нимес пе? 

- Йа, ол, — тееннер піреелері. 

-- Ағаа тббй, — хосханнар пасхалары. 

— Йа, минмін, - нандырған харах чох полған кізі. 

- 1% Харахтарың хайди азылғаннар? — сурғаннар аннаң андада. 

- п Иисус теен кізі, палғас идіп, харахтарымны суртклебізіп, 
теен: «Пар, Силоам тіп адалчатхан чуунчаң орында сырайыңны 
чуубыс!» Мин, парып, чуунып алғанымдох, кӧр сыххам, — нан- 
дырған ол кізі. 

- 12 Хайдадыр Ол? — сурғаннар кізілер. 

— Пілбинчем, — нандырған харах чох полған кізі. 

Фарисейлер харах чох полған кізіні сурастырчалар 


ІЗ Ол харах чох полған кізіні фарисейлерзер апарғаннар. 
м Иисус, порағ идіп, харах чох кізінің харахтарын имнебіскен 
кунде суббота — тынанчаң, пір дее тоғыс итпечен кун полған. 
15 Фарисейлер дее аның хайди чазыл парғанынаңар сурғаннар. 

— Иисус харахтарымны палғаснаң суртклебіскен, мин, тізең, 
оларны чуубызып, кбр сыххам, — нандырған ол. 

16 Фарисейлернің хай піреезі чоохтанған: 

-- Иисус Худайдаң нимес. Ол субботадаңар пазылған чахығны 
толдырбинча. 

Пасхалары, тізең: 

— Чазыхтығ кізі андағ хайхастарны ит полар ба ни? Іди тіп 
талазып, прайлары ікі чарыл парыбысханнар. 

п Анаң харах чох полған кізідең пазох сурғаннар: 

-- Харахтарыңны имнебіскен кізідеңер ниме чоохтирзың? 

— Ол ухаанчы, — нандырған ол. 

18 Иудейлер, ол кізінің, харах чох полып, кӧр сыхханына кир- 
тінмин, паба-ічезін хығыртханнар. 

— 9 Пу сірернің оолғыңар ба? Ол харах чох тӧреен тіпчетсе- 
нер, амды чи, хайди полып кӧрче? — сурғаннар паба-1чезнен. 

— 2 Йа, пу пістің оолғыбыс, аның харах чох тӧреенін пілче- 
біс, — нандырғаннар олар. - 2 Че амды аның хайди полып кӧр 
сыхханын пілбинчебіс. Кем аның харахтарын имнебіскен? Піл- 
бинӧкчебіс. Ол мидееліг кізі, позынан сурыңар. Позы чоохтап 
пирзін. 

22-23 Иудейлер Иисусты Мессий-Христос тіп адапчатхан кізі- 
лерні синагогадаң сығара сурерге пос аразында чоохтас салған- 
нар. Аннанар паба-ічезі, иудейлердең хорығып, «Ол мидееліг 
кізі, аннан сурынар» тіп нандырғаннар. 

24 Андада харах чох полған кізіні ікінчі хати хығырып, тееннер: 

— Сынны чоохтирға сӧс пир!“ Иисустың чазыхтығ полчатха- 
нын пілчебіс. 

— 25 Чазыхтығ ба, чазыхтығ нимес пе, шлбинчем, че харах чох 
полып, ам кӧр полчатханымны пілчем, — нандырған ол. 





ж 9:24 «Сынны чоохтирға сӧс пир!» сӧстер орнында грек тілінде «Худайны 
сабландыр» тіп сӧстер турча. «Худайны сабландыр» теені «Сынны чоохти- 
рын» таныхтапча. 

- 26 Ол сағаа ниме иткен? Харахтарыңны хайди имнеп пир- 
ген? - пазох сурғаннар фарисейлер. 

- 27 Мин сірерге чоохтап пиргем, че сірер мині испинчезер. 
Нимее аннаңар хатап истерге итчезер? Аның угренчалер! полар- 
ға итчезер бе? - нандырған ол. 

— %Син аның ўгренҷчізізің, піс, тізең, Моисейнің ўгренчілері- 
біс, - соклеп, хырысханнар аны фарисейлер. - 2° Худайның 
Моисейнен чоохтасханын пілчебіс, че пу кізінің хайдаң килге- 
нін пілбинчебіс. 

- %Аның хайдаң килгенін пілбинчеткеннерің таңнастығ! Че 
ол минің харахтарымны имнеп пирген! — нандырған чазыл пар- 
ған кізі. — 31 Худайның чазыхтығ кізілерні испинчеткенін пілче- 
біс. Ол Позын улуғлапчатхан паза Аның кӧңнін толдырчатхан 
кізіні ле исче. 32 Харах чох тӧреен кізінің имненіп алғанынаңар, 
чир чайалғаннаң сығара, хачан даа пір дее кізі испеен полған. 
33 Иисус Худайдаң полбаан полза, пір дее ниме ит полбасчых. 

— Син, тӧрееннеңӧк сығара чазыхтығ полчадып, пісті угре- 
дерге итчезің ме? - нандырғаннар фарисейлер. 

Анаң аны сығара сурібіскеннер. 


Харах чох кізі корче — фарисейлер «кбрбинчелер» 


35 Иисус, ол кізінің сығара сурдіргенінеңер истіп, аны таап 
алған. 

— Худай Оолғына киртінчезің ме? - сурған Иисус. 

- 36 Пигім, чоохтап пир мағаа, кемдір Ол! Чоохтап пирзең, 
киртінербін, — теен ол кізі. 

- 37 Син Аны кӧрчезің, Ол синнен чоохтасча, — нандырған 
Иисус. 

- 38 Киртінчем Сағаа, Хан-пигім, - тіп, Аның алнында тізек- 
ке тускен ол кізі. 

— 3 Кӧрбинчеткеннер кӧрзіннер, кӧрчеткеннері, тізең, кӧр- 
безіннер тіп, мына мындағ чарғынаң чарғылирға чир-чалбахха 
килгем, — теен Иисус. 

— % Піс тее кӛрбинчебіс пе? — сурғаннар Аннан фарисейлер- 
нің хай піреезі. 

- “ІСірер харах чох полған ползаңар, сірерде чазых чох по- 
ларчых. Че сірер кӧрчебіс тіпчезер, аннаңар сірер чазыхтығзар, - 
нандырған Иисус. 

Иисус Христос чахсы хадарчы 


19 — Сынны сірерге чоохтапчам, хой хазаазынзар, ізіктең кір- 
бин, сиденні азып кірчеткен кізі — оғыр паза тонағҷы, — 
тіпче Иисус. — 21зіктең кірчеткені, тізең, хой хадарчатхан кізі 
полча. 3 Ағаа хадағчы ізік ас пирче. Хойлар аның Унін исчелер, 
ол, хойларны аттарынаң адап, сығарча. “Ол, хойларын сығарып, 
алнында парча. Хойлар, аның Унін таныпчатханнаңар, соонча 
парчалар. 5 Пасха кізінің Унін таныбинчатханнаңар, ол кізінің 
соонча парбин, аннаң тисчелер. 

6 Иисус пу кип-чоохты“ фарисейлерге чоохтап пирген, че олар 
Иисустың ниме чоохтирға иткенін піл полбааннар. 7 Иисус ан- 
наң андар чоохтаан: 

- Сынны сірерге чоохтапчам, Мин хойларға ізік полчам. 
85 Минің алнымда килгеннернің прайзы — оғырлар паза тонағ- 
чылар. Хойлар оларның чоохтарын испееннер. % Мин ізік полчам. 
Мин!нче кірчеткені арачылан халар. Ол, кіріп, сығар паза пук 
табар. !Оғыр пір ле нимее килче: оғырлирға, ӧдірерге паза Уре- 
дерге. Мин, тізең, кізілер чуртастығ, толдыра чуртастығ пол- 
зыннар тіп, килгем. И Мин чахсы хадарчыбын. Чахсы хадар- 
чы хойларынын учун позының чуртазын пир салча. 2 Чалҷы 
алай хадарчы полбинчатхан кізі, хойларның ээзі ниместеңер, 
пуурнің килчеткенін кбр салза, хойларны тастап, тизібісче. Пуур 
хойларны, хаап, хуйдыр салча. ІЗ Чалчы, чалланғаннаңар, хой- 
ларға сағыссырабин, тисче. 4 Мин чахсы хадарчыбын, позым- 
ның хойларымны пілчем, олар, тізең, Мин! пілчелер. І5 Пабам 
Мин! хайди пілче, Мин дее Пабамны іди пілчем. Хойларның 
учун Позымның тынымны пирчем. 6 Минің пасха даа хойла- 
рым пар, олар пу хазаадаң ниместер. Оларны даа пеер ағыл ки- 
лерге кирекпін. Олар даа Минің ўнімні истерлер. Андада пір 
обр паза пір Хадарчы полар. "Мин Позымның тынымны, пи- 
ріп, хатап аларға тимде полчатханымнаңар, Пабам Мағаа хынча. 
8 Минің тынымны пірдеезі пыласпинча, Мин аны Позым пир- 
чем. Тынымны, пиріп, хатап алчаң улгум пар. Іди идерге Пабам 
Мағаа чахаан. 


Иудейлер Иисусха киртінминчелер 


19 Пу сӛстердеңер пазох талазып, иудейлер ікі чарыл пары- 
бысханнар. 2 Оларның аразында кӧп кізі піди теен: 

— Ол, айнаа хаптырт салып, ниме ле полза чоохтанча. Нимее 
Аны исчезер? 

21 Пасхазы таласхан: 

— Пу айнаа хаптыртхан кізінің чооғы нимес. Айна харах чох- 
тарның харахтарын ас поладыр ба? 

22 Хысхы полған. Иерусалимдегі храмны Худайға чарытхан кун- 
ні* улукуннееннер. 23-24 Иисус храмдағы Соломонның колонна- 
дазында пас чӧргенде, иудейлер, Иисустың хыринда ибіре тур- 
ғлабызып, Ағаа чоохтанғаннар: 

- Син позыңнаңар чоохтабин Ур поларзың ма? Мессий-Хрис- 
тос полчатсаң, кон! чоохта. 

— 25 Мин сірерге чоохтаам, че сірер Мағаа киртінминчезер. 
Пабамның Мағаа пирген кузінең итчеткен киректерім Минің 
кем полчатханымны киречілепчелер, - нандырған Иисус. - 
26 Мин теем нооза, сірер Минің хойларымның санынаң нимес- 
сер, аннаңар Мағаа киртінминчезер. 7 Хойларым ўнімні исче- 
лер, Мин дее оларны пілчем, олар Минің соомча парчалар. 
28 Мин оларға мог! чуртасты пирчем, аннаңар олар хачан даа ӧл- 
бестер, пірдеезі оларны Миннең оғырлап полбас. 2 Хойларны 
пирген Пабам прайзынаң илбек. Оларны пірдеезі Пабамның 
холынаң оғырлап полбас. 2% Пабамнаң Мин — пірбіс. 

31 Аны истіп, иудейлер, Иисусты чоо чаалирға тіп, пазох тас- 
тар хапханнар. 

— 32 Мин сірерге, Пабамның Мағаа пирген кузінең кӧп чахсы 
киректер идіп, кӧзіт пиргем. Хайзының учун сірер Мин: таснан 
чоо чаалап саларға итчезер? - теен оларға Иисус. 

— 33Чахсы киректер иткен учун нимес, Худайны хомайлааның 
учун, кізі ле полчадып, Позыңны Худайға сананчатханын учун, 
Сині таснаң чаалирбыс, -- нандырғаннар иудейлер. 

— ЧСірернің Чахииңарда Худайнын «Мин чоохтаам, сірер ху- 
дайзар» теен состер! пазылған нимес пе? — нандырған Иисус. - 
35-36 Худай Шчиинде пазылғанын, тізең, пірдеезі саба тіп чоохтап 
полбас. Худай, Позының сӛзін кізілерге ызып, оларны «худайлар» 
тіп адапчатса, ноға «Худай Оолғыбын» тіп чоохтанчатханыма, 





ж 1022 Иерусалимдегі храмны Худайға чарытхан кун» — Еврей тілінең «Ха- 


нука». Иудей киртінізінің пайрамы. Ол Иисус Христос тбреелекке ікі чус 
чыл азынада пасха киртіністіг азымахчыларның худайларының сомын 
Иерусалим храмынаң сығарғанға чарыдылча. 

«Худайны хомайлапчазын» тшчезер Мағаа, Кемні Пабам, ча- 
рыдып, чир устунзер ысхан. 37 Пабамның киректерін итпинчет- 
сем, Мағаа киртінмеңер. 38 Итчетсем, Мағаа киртінминдеечетсе- 
нер, итчеткен киректеріме киртініңер! Андада сірер, Пабамның 
Минде, Минің Пабамда полчатханыбысты піл салып, киртін 
сығарзар. 

39 Иудейлер Аны пазох хаап аларға харасханнар, че Иисус 
олардаң парыбысхан. 

4 Анаң Иисус, мының алнында Иоанн кізілерні кіреске тузір- 
ген Иордан суғның озариндағы чирзер пазох парыбызып, анда 
халған. 41 Иисуссар коп кізі килген. 

— Иоанн позы пір дее хайхастығ ниме итпеен, че Иисустанар 
чоохтаан нимелері сын полтыр, — чоохтасханнар олар. 

42 [ди коп кізі Иисусха киртініп пастаан. 


Лазарьнын Уреені 


1 Ікі пиче - Мариянан Марфа — чуртапчатхан Вифаний аал- 
да Лазарь тіп ат-солалығ пір кізі ағырыбысхан. 2Ағырығ 
Лазарь Марияның харындазы полған. Мария хачан-да Хан-пиг 
Иисустың азахтарын, аарлығ миро хайахнаң суртклеп, позының 
састарынаң чысхлаан полған. 3Ікі пиче Иисуссар, «Хан-пигібіс! 
Синің хынчатхан кізің ағырча» тіп, чоохтирға кізі ысханнар. 

4 Иисус, аны истіп, чоохтанған: 

— Пу ағырығ бӛлімге нимес, че Худайны сабландырып, Худай 
Оолғының сабланарына пол парды. 

5 Иисус Марфаа, аның туңмазы Марияа паза оларның харын- 
дазы Лазарьға хынчан. 97 Иисус, Лазарьның ағырчатханынаңар 
искен дее полза, андар парбаан. Ікі кун пазынаң Ол ўгренчіле- 
ріне теен: 

— Иудей чирінзер нандыра параанар. 

— %Угретчі! Ур ниместе ле иудейлер Сині таснаң чоо чаалирға 
иткеннер, Син, тізең, хатабох андар парарға ба? - сурғаннар уг- 
ренҷілері. 

- 9 Кунде он ікі час полча нимес пе зе? Кунбрте чӧрчеткен кі- 
зі, пу чир Устунің чариин кӧрчеткенненер, сурнукпинче, — нан- 
дырған Иисус. — “Че хараазын чӧрчеткен кізі, чарых чохтанар, 
сурнукче. 

п Анаң хоза чоохтанған: 

— Лазарь арғызыбыс узубысты. Мин аны усхурыбызарға парчам. 

— 2 Хан-пигібіс! Ол, узупчатса, хазыхтан парар, — тееннер 
ӱгренчілері. 

з Иисус аның Уреенінеңер чоохтаан полған, ўгренҷчілері, ті- 
зең, аның оланай ла узубысханынанар чоохтапча тіп сағынған- 
нар. “Андада Иисус оларға кӧні чоохтаан: 

— Лазарь ӱреп парды. ! Сірерні Кем полчатханыма киртінді- 
рер учун, анда полбаам, амды сірернің учун ӧрінчем. Че, параа- 
ңар андар! 

— 16 Піс тее параанар, Иисуснаң хада ӧл параанар! — теен уг- 
ренчілерге Ікіс тіп солалығ Фома. 


Иисус Лазарьны тірілдірче 


п Иисус, андар киліп, Лазарьның сӧбӧгінің хуюда торт кун чат 
салғанын піліп алған. 18 Вифаний аал, тізең, Иерусалимнең тың 
ырах нимес, 15 стадийче* оортахта, полған. ! Харындазы уреен- 
неңер, Марфанаң Марияны часхарарға иудейлердең илееде кізі 
килген. 2 Марфа, Иисустың килчеткеніненер истіп, Ағаа удур 
парған. Мария, тізең, ибде одыр халған. 

— 2 Хан-пигім! Син мында полған ползан, харындазым уре- 
бесчік. 22 Че ам даа пілчем, Худайдаң ниме дее сурзан, Ол аны 
Сағаа пирер, — теен Марфа. 

— 23 Синің харындазың тіріл килер, - нандырған Иисус. 

— 24Тугенчі кунде, Худай урееннерні тірілдірчең туста, аның 
тур килерін пілчем, - теен Марфа. 

- 25 Мин Урееннерні тірілдірчем паза чуртас Ээзі полчам. Ма- 
ғаа киртінчеткен кізі, уреп тее парза, чуртир. 2 Мағаа киртініп 
чуртапчатхан кізі хачан даа уребес. Андағ нимее киртінчезің 
ме? - нандырған Иисус. 

- 27Йа, Хан-пигім! Чир устунзер килер Мессий-Христос, 
Худайның Оолғы, полчатханыңа киртінчем, — нандырған 
Марфа. 

28 Анаң Марфа, іди тіп, Мария туңмазынзар парып, кізі ис- 
пезін тіп, ағырин хығырған: 

— Угретчі мында, сині хығырча. 

29 Мария, аны истш, тура хонып, Иисуссар парған. 3° Иисус, 
аалзар кірбин, Марфанаң тоғасхан орындох полған. 3! Тура- 
да Марияны часхарчатхан иудейлер, аның, тура хонып, сых 





* 118 Гректернің 15 стадий теені усче километр полча. 

парыбысханын кбргеннер. Олар, Мария хуюда ылғирға итче по- 
лар тіп сағынып, аның соонча парғаннар. 

32 Мария, Иисус полчатхан орынзар чидіп, Аны кор салып, 
азағына тускен. 

—  Хан-пигім! Син мында полған ползаң, харындазым уребес- 
чік, - чоохтанған ол. 

33 Иисус, Марияның паза хада килген иудейлернің ылғапчат- 
ханнарын көріп, тың чурексіп, айап парған оларға. 

- 3 Сірер аны хайда чаттыр салғазар? - сурған Иисус. 

— Пигібіс, парып, көріп ал, - нандырғаннар кізілер. 

35 Иисустың харах частары аххан. 

- 36 Кӛріңер, хайди хынған Ол ағаа! — тееннер иудейлер. 

37 Оларның хай піреезі хосхан: 

-- Харах чох кізее харах одын ас пирген Кізі Лазарьны даа 
уребес иде ит полбасчых па? 

38 Иисус, тізең, уғаа чурексіп, хуюзар пас килген. Хуюның ах- 
сын таснаң чаап салған полғаннар. 

— 3 Тасты хыйа алыңар, — чоохтанған Иисус. 

— Хан-пигім, ол тӛртінчі куні хуюда, чыстан таа парған по- 
лар, — теен уреен кізінің пичезі Марфа. 

— 4%Тібедім ме сағаа: «Киртінзең, Худайның сабланызын кб- 
рерзің», - чоохтанған Иисус. 

«ГУреен кізі чатчатхан хуюдаң тасты хыйа ідібіскеннер. Иисус, 
тигірзер кӧрібізіп, теен: 

— Пабам! Мин! истш салғаның учун, алғыстапчам. 42 Мин! сы- 
быра истіпчеткеніңні шлчем. Мин! ысханына киртінзіннер тіп, 
мында турчатхан чонға пу состерн! чоохтадым. 

43 Аны чоохтап, Иисус дтіг табыснаң хығырған: 

— Лазарь! Сых пеер! 

чУреен кізі хуюдан сых килген. Азах-холлары Уреен кізіні 
ораачан субуректернен сарыл парған полғаннар, сырайы, тізең, 
платнаң чаба палғалған полған. Иисус кізілерге теен: 

— Систібізінер аны, парзын. 


Иисусты бдірерге сағынчалар 
(Мф 26:1-5; Мк 14:1-2; Лк 22:1-2) 
45 Мариязар килген иудейлернің аразында кӧп кізі, Иисус- 
тың ниме иткенін кӧріп, Ағаа киртін сыххан. 46 Че оларның хай 
піреелері, фарисейлерзер парып, Иисустың ниме итчеткенін 


Иоанн 11, 12 243 


чоохтап пиргеннер. 47 Улуғ абыстар паза фарисейлер, чыылығ 
идіп, чоохтасханнар: 

— Ниме идеенер? Пу кізі коп хайхастар итче. 4 Аны піди ар- 
тыс салзабыс, прайзы ағаа киртін сығар. Андада римдегілер, 
киліп, пістің храмны паза чонны чох идерлер. 

4 Оларның пірсі, Кайафа, ол чыл иң улуғ абыс полчатхан кізі, 
чоохтанған: 

— Сірер пір дее ниме онарбинчазар. 5 Сағын таа кӧрінер! 
Прай чон хырылар орнына, кізілер учун пір ле кізі уреп парза, 
чахсы поларҷых піске. 

57-2 Мыны Кайафа позынын кӧңнінең нимес, че, ол чыл иң 
улуғ абыс полчатханнанар чоохтанған. Иисус чоннын учун не 
нимес, че Худайның тарас парған палаларын пірге чыып алар 
учун, ӱреп парарынаңар ухаанҷылаан полған. 53 Ол куннен сыға- 
ра иудейлернің пастыхтары Иисусты дбдір саларға сағын сыххан- 
нар. 5 Аннаңар Иисус, иудейлернің аразына кірбин, хуу чазы- 
ның хыриндағы Ефраим саарзар парыбысхан. Анда Позының 
угренчілерінең хада халған. 

55 Иудейлернің Пасха тіп улукун! чағдапчатхан. Иудейлердең 
коп кізі, улукуннің алнында арығланар кибірні толдырар учун, 
Иерусалимзер килген. 56 Храмзар чыылған чон, Иисусты харах- 
сынғлап, чоохтасхан аразында удур-тддір сур сал турғаннар. 

— Сірер хайди сағынчазар, Ол улукунге килер бе? 

57 Иисусты тудып алар учун, улуғ абыстарнаң фарисейлер, 
Аның хайда полчатханын піліп алған кізі постарына искірзін 
тіп, чахығ пирібіскеннер. 


Иисус Вифанийде 
(Мф 26:6-13; Мк 14:3-9) 


Пасха тіп улукунге алты кун халғанда, Иисус Вифаний 

аалзар килген. Анда Иисустың ӧлімнең тірілдірген кізізі, 
Лазарь, чуртапчатхан. 2 Иирде Иисусха чічең ниме тимнеп пир- 
геннер. Лазарь Иисуснаң паза пасха даа аалҷыларынаң хада стол 
кистінде одырған. Марфа, тізең, оларға чічең ниме пиріп, хайын- 
ған. 3 Мария, пір литра* аарлығ миро хайахты* алып, Иисус- 
тың азахтарын суртклеб1зш, позының састарынан чысхлабысхан. 





* 12:3 Литра — грек тілінде 327 граммны таныхтапча. 
* 123 Миро хайах арығ нард ӛзімінең иділедір. 

Тура істіне миро хайахтын тадылығ чызы тол парған. “ Иисус- 
тың угренчілерінің пірсі, Симоннын оолғы Иуда Искариот, 
Иисусты садыбызарға сағын чорчеткен кізі, теен: 

- 5 Пу миро хайахты Ус чус динарийге* садыбызып, ахчаны 
чох кізілерге Улебіспечең ме? 

6Ол, чох кізілерге сағыссыраанынаңар нимес, че оғыр полға- 
нынаңар, іди чоохтанған. Ол ахча чығчаң хапчыхты ал чӧрчен, 
андар салған ахчалардаң, тізең, позына удаа ахча алып алчан. 
7 Иисус ағаа нандырған: 

— Теңмеңер пу ипчее. Ол пу хайахты Мин! чығчаң кунге 
чыып салған полған. 8 Чох кізілер сірернің хыриңарда хачан даа 
поларлар. Че Мин сірернең хада хачандаа полбаспын. 

Иисустың мында полчатханын піл салып, Иисусты ла ни- 
мес, че ӧлімнең тірілдірген Лазарьны даа кӧріп алар учун, кӧп 
иудейлер килген. 19-1 Иудейлернің аразында кӧп кізі, Лазарьнын 
тірілгенін піл салып, улуғ абыстарны тасти, Иисусха киртін 
сыххан. Аннанар улуғ абыстар Лазарьны даа ӧдірібізерге чарат 
салғаннар. 


Иисус Иерусалимзер кірче 
(Мф 21:1-11; Мк 11:1-11; Лк 19:28-40) 

12 Пазағы кун улукунге чыылған чон, Иисустың Иерусалимзер 
килчеткенін ис салып, пальма ағастың салааларын тудынғлап 
алып, Ағаа удур сығып, хысхырысхан: 

— Осанна!* 

Хан Худайның адынан Килчеткенге алғас ползын! 

Ол Израиль ханы! 

м Иисус, чиит эштекті таап, ағаа муніп алған. Мының алнын- 
дох аннаңар Худай Пічиинде піди пазылған полған: 15«Хорых- 
па, Сион тағның хызы — Иерусалим! Мына синің ханың, чиит 
эштекке мунш алып, килче». 16 Пастап угренчілері, ниме пол- 
чатханын піл полбааннар, че соонан, Иисус, тіріліп, сабланы- 
зына читкенде ле, Иисустанар пазылған нимені паза ол сӧстернің 
толғанын сағысха киргеннер. !Иисуснан хада полған кізілер 
Аның Лазарьны бл1мнен тірілдіргенін паза хуюдан хығыртханын 





* 12:5 Пір динарий — пір кізінің пір кунге тоғынып алған чал ахчазы. 
ж 1213 Осанна! — Пу сбс еврей тілінең, ол «пісті арачыла» теені полча. Іди 
хан кізіні улуғлап удурлачаннар. 

киречілееннер. ! Иисустың андағ хайхастығ нимені иткенін ис- 
кеннеңер, чон Аны іди удурлаан. 

- 19 Кӛріңер, пір дее ниме ит полбинчабыс. Прай кізілер 
Аның соонча парчалар, — чоохтасханнар пос аразында фари- 
сейлер. 


Иисус Позының блімінеңер чоохтапча 


2% Улукунде пазырарға килген кізілернің аразында гректер 
полғаннар. 2! Олар, Галилей чиріндегі Вифсаидадаң килген Фи- 
липпсер пас киліп, айланғаннар: 

— Филипп пиг, Иисусты кӧрерібіс килче. 

2 Пу нимеденер Филипп, парып, Андрейге чоохтап пирген. 
Анаң Андрейнең Филипп ол сурынысты Иисусха читіргеннер. 

- 23 Қізі Оолғының сабланар тузы чит килді, - нандырған 
оларға Иисус. — “Сынны сірерге чоохтапчам, пуғдай урен1, 
чирге тузіп, «ӧлбезе», чалғызан халадыр, че ӧл парза, коп 
уреннер ағыладыр. 25 Позының тынына хынчатхан кізі аны чі- 
дір салар, че позының тынын пу чир устунде хырт кӧрчеткен 
кізі мог чуртастығ полар. 26 Минің нымызыма чӧрчеткен кізі 
Минің соомча парзын! Мин хайдабын, ол андох полар. Минің 
нымызыма чорчеткен кізіні Пабам улуғлир. 27 Амды Мин чо- 
чыныстығ сағыссырасха пастырчам! Ниме Мин тіп поларбын? 
«Пабам! Осхыр Мин! блер тустаң!» тіп сурыним ма? Че Мин 
ол тустың учун пу чир устуне килгем. 28 Пабам! Позынны саб- 
ландыр! 

Андада тигірдең ӱн истілген: 

— Сабландырғам, мыннаң мындар даа сабландырарбын. 

2 Аны истіп турған чонның піреелері «Кугурт кузуреді», пас- 
халары, тізең, «Ангел Ағаа чоохтанды», тееннер. 

- 3%Ол ӱн Мағаа нимес, сірерге тапсаан. 3! Амды прай чирге 
чарғы тусті. Сайтан, чирнің кнезі, мыннаң сурдіртер. 32 Хачан 
Мин! чирдең ӧӧрледібісселер, прайзын Позымның соомча пар- 
дырарбын, — нандырған ол нимее Иисус. 33 (Иисус, хайдағ ӧлім- 
нең ӧлеріненер сизіндірерге сағынып, іди чоохтанған.) 

- 3 Моисей Чахиинаң Мессий-Христос хачан даа блбес тіп 
искебіс. Нога син Кізі Оолғын ӧӧрледібізерге кирек тіпчезің? 
Кемдір Ол, Кізі Оолғы? - чоохтанған Ағаа чон. 

- 35Чарых сірернең хада ур полбас. Чарых мындада, харасхы 
сірерге туспезін тіп, чарыхта чӧрінер. Харасхыда чӧрчеткен кізі 

хайдар парчатханын шлбинче. 3 Чарых сірернең хадада, Аның 
ооллары полар учун, Чарыхха киртініңер, - чоохтанып ала, 
Иисус, хыйа пастырыбызып, чіде халған. 


Чонның Иисусха киртінмеені 


37 Иисус кізілернің кӛзіне нинче-нинче хайхас иткен дее пол- 
за, олар Ағаа киртінмееннер. 38 Ухаанчы Исаийнің «Хан Худай! 
Пістең искен нимее кем киртінген? Худай Позының кузін кемге 
кӧзіткен?» тіп чоохтанған сӧстері тол парарға кирек полғаннар. 
39 Ноға олар киртін полбааннар? Исаий анзын мының алнын- 
дох чоохтаан полған: 

4 «Харахтары кӧрбезін тіп, 

чӯректері сизінмезін тіп, 

Худай пу чонның харахтарын чабысхан, 
чуректерін, тізең, тас чіли, хатырыбысхан. 
„Имненш аларға Минзер айланмазыннар тіп, 
піди иткем“, - тіпче Худай». 

4 Иисустың сабланызын кӛріп, Аннанар чоохтапчадып, Исаий 
піди теен. 

42 Пастыхтарның даа аразында Иисусха киртінчеткен кізі коп 
полған. Че олар, фарисейлердең хорығып, синагогадаң сурді- 
рібіспес учун, аннаңар кон! чоохтабачаннар. 43 Олар, кізілернің 
аразындағы сабланысха Худайдаң тускен сабланыстаң артых 
хынғаннаңар, шди хылынғаннар. 

44 Иисус тыыда чоохтанған: 

— Мағаа киртінчеткен кізі Мағаа нимес, че Мин! Ысханға 
киртінче. 45 Мин! кӛрчеткен кізі Мин! Ысханны кӧрче. 4 Мин 
Чарыхпын. Мағаа кирт!нчеткен кізі харасхыда халбазын тіп, 
чир-чалбахсар килгем. 47 Минің сӧзімні истіп, оңдайымча пол- 
бинчатхан кізіні чарғылабинчам. Мин чир-чалбахты, чарғы- 
лирға нимес, арачылирға килгем. 48 Мин! хыйа итчеткен, сӛзімні 
чағын итпинчеткен кізее чарғыҷы пар. Минің чоохтаан сбз1м 
аны тугенчі кунде чарғылир. 4% Мин Позым сағын таап алып 
чоохтанмаам, Мині ысхан Пабам ниме тирін паза ниме чоохта- 
нарын чахаан. 5 Пабамның чахии мог! чуртас полчатханын піл- 
чем. Пабам Мағаа чоохтаан нимені искірчем. 

Халғанчы ширдегі азыраныс 


1 Пасха тіп улукун чағдап одырған. Иисус чир устунең Па- 

базынзар парар тузы чит килигенін пілген. Иисус чир-чал- 
бахта чуртапчатхан паза Позына киртінчеткен кізілерге хын- 
ған, амды, тізең, прай чуреенең оларға хынчатханын кӧзіт пир- 
ген. 2 Иирде азыранчатхан тус полған. Сайтан Иуданың, Симон 
Искариоттың оолғының, чуреене Иисусты садыбызар сағыс- 
ты кир салған полған. 3 Иисус Пабазының прай ўлгуні Позына 
пирібіскенін пілген. Позының, Худайдаң киліп, Худайзар айла- 
нарын даа пілген. “Прай пу нимені піліп, столдаң турып, тас- 
тындағы кип-азаан суурыбызып, чызынчах алып алып, хурча- 
ныбысхан. 5Аның соонаң чуунчаң ідіске суғ урып алып, ӱг- 
ренчілерінің азахтарын чууп, хурчанған чызынчахнаң чысхлаан. 
6 Симон-Петрзар пас килгенде, анзы Ағаа тіпче: 

— Хан-пигім! Син минің азахтарымны чуурға итчезің ме? 

- 7 Минің ниме итчеткенімні сағам син піл полбассың, че 
соонаң піліп аларзың, — нандырған ағаа Иисус. 

— % Мин азахтарымны Сағаа хачан даа чуғдыртпаспын, — тшче 
Ағаа Петр. 

— Азахтарыңны чууп пирбезем, син паза Минің угренчім пол- 
бассың, -- нандырған Иисус. 

— 9Хан-пигім! Андағда азахтарымны ла нимес, че холларымны 
даа, пазымны даа чууп пир, - тіпче Симон- Пётр. 

— 19Чуунған кізі арығ, ағаа азахтарын на чууп пирерге кирек. 
Сірер дее арығзар, че прайзыңар нимес, - нандырған Иисус. 

п Ол Позын садыбызар кізіні пілген, аннаңар «Прайзыңар 
арығ нимессер» теен. 

12 Иисус, угренчілерінің азахтарын чууп салып, Позынын кип 
азаан кизіп алып, пазох одыр салған. Анаң чоохтанған: 

— Сірерге ниме ит пиргенімні піл полдыңар ба? 13Сірер Ми- 
ні Угретчім паза Хан-пигім тіп адапчазар. Анзы орта. Ч Мин, 
Хан-пигіңер паза ўгретчіңер полчадып, сірернің азахтарыңны 
чууп пиргенде, сфер дее удур-тддір азахтарыңны чууп турарға ки- 
рексер. 15 Мин сірерге кӧзіт пирдім, амды сірер дее, Мин иткен 
ли, ит турынар. !6 Сынны сірерге чоохтапчам, нымысчы позы- 
ның ээзінең улуғ нимес, ызылған кізі позын ысхан кізідең улуғ 
нимес. 17 Сірер, пу нимені пілчетсер паза толдырчатсар, часкалығ- 
зар. 18 Сірернің прайларыңнаңар чоохтабинчам. Мин Позымның 

таллап алған кізілерімні шлчем. Че «Миннең хада халас чеен кізі 
Миннең тоғыр парар» тіп, Худай Пічиинде пазылған сӧстернің 
тол парары учун, піди поларға кирек. ! Пу ниме пол парза, 
«Мин — Минмін» полчатханыма киртінерлерің учун, сірерге 
амды, пу ниме полғалахха, чоохтапчам. 29 Сынны сірерге чоох- 
тапчам, Минің ысхан кізімні удурлапчатхан кізі Мині удурлап- 
ча. Мині удурлапчатхан кізі, Мині ысхан Худайны удурлапча. 


Иисус Позын садыбызар кізідеңер чоохтапча 
(Мф 26:20-25; Мк 14:17-21; Лк 22:21-23) 


21 Мыны чоохтап, Иисус, уғаа чурексініп, киречілеен: 

— Сынны сірерге чоохтапчам, сірернің пірсі Мин! садыбызар. 

2 Кемненер чоохтапчатханын піл полбин, ўгренчілері удур-тӧ- 
дір кӛріскеннер. 23 Иисустың хынчатхан ўгренчізі Аннан хости 
одырған. 24 Кемненер іди чоохтапчатханын Иисустан сурзын тіп, 
Симон- Пётр ол угренчее танығ пирібіскен. 

25 Андада ол, Иисуссар чағын полып, сурған: 

— Хан-пигім, кемдір ол? 

— 26 Кемге халасты, суртш, пирербін, ол полар, - нандырған 
Иисус. Анаң, халас кизегін суртш, Симон Искариоттын Иуда 
оолғына пирібіскен. 27 Халасты пирібіскендӧк, Иудаа сайтан кір 
парған. 

— Итчең нимені табырах идібіс, - теен ағаа Иисус. 

28 Хада азыранчатханнарның пірдеезі Аның нога іди чоох- 
танғанын піл полбаан. 2 Иудада ахча чығчаң хапчых полғанна- 
ңар, піреелері Иисус ағаа улукунге пірее кирек ниме ал пирерге 
алай чох кізілерге пірее ниме пирерге чахаан полар тіп сағын 
салғаннар. 

3 Иуда, халас кизегін алып, сах андох сых парыбысхан. Ха- 
расхы пол парған. 


Удур-тбдір хынызыңар 


31 Ол сых парыбысханда, Иисус чоохтаан: 

— Амды Кізі Оолғы сабланды, Аның сабланызы учун Худай 
даа сабланды. 32 Худай сабланза, Худай Позын даа, Кізі Оол- 
ғын даа сабландырар, сағамох Аны сабландырар. 33 Харындаста- 
рым! Мағаа сірернең хада поларға Ур халбады. Сірер Мині тілир- 
зер, че иудейлерге чоохтаан нимені сірерге дее чоохтап пирим: 
«Мин парчатхан чирзер сірер чит полбассар». 34Сірерге наа чахығ 


Иоанн 13, 14 249 


пирчем: удур-тбдір хынызыңар. Мин сірерге хынған чіли, сірер 
дее іддк удур-тддір хынызыңар. 35 Удур-тӧдір хыныссаңар, Ми- 
нің угренчілерім полчатханнарыңны прайзы шлер. 


Пётр Иисустан хыйа поларынанар ухаанҷылапча 
(Мф 26:31-35; Мк 14:27-31; Лк 22:31-34) 


— 36 Хан-пигім! Син хайдар парчазын? — сурған Иисустан Си- 
мон-Пётр. 

— Мин парчатхан чирзер амды соомча пар полбассың, че соо- 
нан соомча парарзын, — нандырған Иисус. 

- % Хан-пигім! Нога ам соонча пар полбаспын? Мин Синің 
учун ӧл парарға даа тимдебін, — теен Петр. 

— 3 Син Минің учун ӧл тее парарчыхсың ма? Сынны сағаа 
чоохтапчам, питук тапсаалаххаох, син Миннең ус хати хыйа по- 
лыбызарзың, -- нандырған Иисус. 


Иисус Худайзар чол полча 


1 Иисус чооғын аннаң андар узаратхан: 

— Срер сағыссырабаңар. Худайға киртініңер, Мағаа даа 
киртініңер. 2 Пабамның туразында пӧліктер кӧп. Андағ полбаан 
полза, «Сірерге орын тимнирге парчам» тіп, Мин сірерге чоох- 
тирчыхпын ма? з Парып, сірерге орын тимнеп салып, нандыра 
айланып, Позымның полчатхан чирімзер сірерні алып аларбын. 
4Минің парчатхан чирімні паза андар апарчатхан чолны пілчезер. 

— 5 Хан-пигім! Синің хайдар парчатханыңны даа пілбинчет- 
кенде, чолны хайдаң пілербіс піс? - сурған Иисустаң Фома. 

- 6Чол, Сын паза чуртас — Минмін. Мағаа киртінчеткен кізі 
ле Пабамзар пар полар, Мин чох пірдеезі пар полбас. 7 Мині 
пілген ползаңар, Пабамны даа пілерчіксер. Амды сірер Аны 
пілчезер дее, корчезер дее. 

— %Хан-пигім! Піске Пабаны коз! пир, аннаң пасха піске пір 
дее ниме кирек чоғыл, — теен Филипп. 

9 Иисус нандырған: 

— Филипп, Мин сірернең хада нинче-нинче тус пол салдым, 
син, тізең, Мин! ам даа пілбинчезің ме? Мин! көрген кізі, Па- 
бамны даа кӛрген полча. Хайди син «Піске Пабаны кӛзіт пир» 
тіпчезің?! 1% Мин Пабамда полчатханыма, Пабамның, тізең, 
Минде полчатханына, киртінминчезің ме? Сірерге чоохтапчатхан 
сӛзімні Мин Позым хынғанни чоохтабинчам. Минде полчатхан 

Пабам Позының киректерін итче. И Минің Пабамда паза Па- 
бамның Минде полчатханына киртініңер. Киртінминчетсеңер, 
иткен киректерімні кӧріп, киртініңер Мағаа. 12 Сынны сірерге 
чоохтапчам, Мағаа киртінчеткен кізі Минің итчеткен кирек- 
терімні дее идер, Пабамзар парчатханымнаңар, аннаң даа кӧп 
идер. 13 Минің угренчілерім полып, ниме дее сурзаңар, Пабам- 
ны Позымнаң хада сабландырар учун, Мин аны толдыр турар- 
бын. “ Минің угренчілерім полып, Миннең ниме дее сурзаңар, 
Мин аны толдыр турарбын. 


Иисус Худай Худын пирердеңер чоохтапча 


15 Мағаа хынчатсаңар, чахығларымны толдырыңар. 16 Мин Па- 
бамнаң сурынарбын, Ол, тізең, сірернең хада хачан даа полчан, 
алныңарға турчан пасха Турысчыны сірерге ыс пирер. "Ол Ту- 
рысчы -- Сынны искірчеткен Хут. Кізілер Аны, кбрбинчеткен- 
нерінеңер паза пілбинчеткеннерінеңер, постарына чағын ит пол- 
бинчалар. Сірер Аны, чағын киріп, постарында халғысханна- 
рыңнаңар, пілчезер. 18 Мин сірерні ӧкіс халғыспаспын, сірерзер 
нандыра айланарбын. 1% Турче полза, чир-чалбах Мин! паза кор- 
бес, че сірер, тізең, Минің чуртапчатханым учун, паза постарың 
чуртапчатханнарың учун, Мин! кбрерзер. 2 Сах ол кун, Мин 
Пабамда, сірер Минде, Мин дее сірерде полчатханымны піліп 
аларзар. 2! Минің чахығларымны ал чбрчеткен паза толдырчат- 
хан кізі Мағаа хынча. Мағаа хынчатхан кізее Пабам даа хынча. 
Мин дее ағаа хынарбын паза Позымнаңар сизіндірербін. 

— 2 Ҳан-пигім! Нога Син чир-чалбахты сизіндірбин, пісті ле 
сизіндірерге итчезің? — сурған Иуда, че Искариот Иуда нимес. 

— 23 Мағаа хынчатхан кізі Минің сӧзімні толдырар. Пабам ағаа 
хынар, Пабамнаң Мин, тізең, аныңзар киліп, анда аннаң хада 
чуртирбыс, — нандырған Иисус. - 24 Мағаа хынминчатхан кізі, 
Минің сӧзімні толдырбинча. Сірер исчеткен сос Мини нимес, 
Мині ысхан Пабамни. 

25 Мин, сірернең хада полчатханымдох, мыны чоохтаам. 26 Па- 
бам Худай Худын -- Турысчыны -- Минің орныма сірерзер 
ызар. Ол сірерні прай нимее угрет салар, прай чоохтаан ниме- 
лерімні сағысха кирдірер. 27 Чуреенерде амырны халғысчам, По- 
зымның амыр чуреемні сірерге пирчем. Мин, чир-чалбах пир- 
четкен чіли, пирбинчем. Сағыссырабаңар паза хорыхпаңар! 28«Сі- 
рердең парып, сірерзерӧк айланарбын» теен сӧстерімні искезер. 

Мағаа хынған ползанар, «Мин Пабамзар парчам» тееніме, ӧрі- 
нерзер. Пабам Миннең дее илбектеңер, ӧрінінер. 2” Полар ни- 
медеңер азынада прай чоохтап пирдім. Полар ниме пол парза, 
сірер Мағаа киртінерзер тіп, чоохтап пирдім. 3 Чир-чалбахтың 
кнезі — сайтан — чағын, аннаңар Мағаа сірернең чоохтазарға Ур 
халбады. Аның Миннең устаҷаң улгуз1 чоғыл. 31Че Пабама хын- 
чатханымны паза Аның чахаан нимелерін итчеткенімні чир-чал- 
бах пілзін. 
Турынар, мыннаң параанар. 


Иисус - сын виноградтың тбзі паза салаалары 


1 Мин сын виноградтың тӧзі полчам, Пабам, тізең, виноград 

ӧскірчеткені полча. 2Ол Миндегі чистек пирбинчеткен пол- 
ған на салааны кизібісче, чистек осчеткен полған на салааны, 
тізең, улам коп чистек пирзін тіп, арығлапча. 3 Минің угредии- 
ме киртінчеткеннерің учун, сірер амды арығзар. “Мыннаң мын- 
дар даа киртініңер Мағаа, Мин дее сірерде полим. Тбс чох са- 
лаа чистек пирбес, сірер дее ідӛк, Мин чох, чистек пирбессер. 
5Мин Тӧзібін, сірер, тізең, салаалары полчазар. Кем Минде пол- 
ча паза кемде Мин полчам, ол чистек пирче. Мин чох сірер пір 
дее ниме ит полбассар. 6 Мағаа киртінминчеткен кізі, чистек 
пирбинчеткен салаа чіли, тасталар паза хурир. Андағ салаалар- 
ны, чыып алып, отха тастабысчалар, олар, тізең, кой парчалар. 
7Сірер Мағаа киртінзеңер, Минің сӧзімні толдыр турзанар, ан- 
дада ниме дее сурыңар -- Пабам аны сірерге пирер. % Сірер, 
коп чистек пиріп, Минің угренчілерім пол парзаңар, Пабамны 
сабландырарзар. 


Иисустың хынған ўгренҷілері полып, удур-тбдір хынызыңар 


9 Мин сірерге, Пабам Мағаа хынған чіли, хынчам. Минің хын- 
ғаннарым полыңар. 1% Мин, Пабамның чахығларын толдырып, 
Аның хынызында полчам, сірер дее ідӧк, чахығларымны толдыр- 
заңар, Минің хынғаннарым поларзар. И Минің ӧрінізім сірерни 
ползын, мыны сірерге ӧріністерің толдыра ползын тіп чоохтадым. 

12 Мына Минің чахиим: Мин сірерге хынған чіли, удур-тӧ- 
дір хынызынар. 13 Арғыстарының учун позының тынын пирерге 
тимде полғаннаң артых хыныс чоғыл. “Сірер, Мин чахаан ниме- 
лерн! толдыр турзаңар, Минің арғыстарым поларзар. 15 Мин сі- 
рерні нымысчыларым тіп паза адабинчам. Нымысчы кізі ээзінің 

иткен нимелерін шлбес. Мин, сірерні арғыстарым тіп адап, Па- 
бамнаң искен прай нимелерні сірерге чоохтап пирдім. 1% Сірер 
Мині таллап албаазар, Мин сірерні таллап алғам. Сірерні, чон- 
зар парып, мдгі туза итсіннер тіп турғысхам. Прай пу нимелерні 
идіп, Минің угренчлер!м ползаңар, Пабамнаң ниме дее сурза- 
ңар, Ол сірерге аны пирер. "7 Удур-тбдір хынызыңар тіп, чахып- 
чам сірерге. 


Худайға киртінминчеткен кізілер 
Иисустың ўгренҷілерін хырт кӧрчелер 


18 Чир-чалбахтағы кізілер сірерні хырт кӧрчетселер, пілінер, 
сірердең пурун олар Мин! хырт кӧргеннер. ! Сірер чир-чалбах- 
тағы кізілер полған ползанар, андада чир-чалбах сірерге хынар- 
ҷых. Че сірер чир-чалбахтаң нимессер, Мин сірерні чир-чал- 
бахтаң таллап алғаннаңар, чир-чалбахтағы кізілер сірерні хырт 
корчелер. 2 Сірерге чоохтаан сӧзімні ундутпанар: «Нымысчы 
позының ээзінең улуғ полбинча». Мин! бдірерге иткеннерінде, 
сірерні дее ӧдірерге идерлер. Минің сӧзімні толдырғанда, сірер- 
нің сӛзіңерні дее толдырарлар. 2 Мин! Кем ысханын пілбинчет- 
кеннерінеңер, сірер Минің угренчілерім полчатханнарын учун, 
олар сірерге чабал идерлер. 22 Мин, оларзар киліп, чоохтаспаан 
ползам, олар, Мин! постарына чағын итпееннері учун, пыролығ 
полбасчыхтар. Че Мин, оларзар килш, чоохтасхам, аннанар ам- 
ды олар постарының чазыхтары учун ахтан полбастар. 23 Мин! 
хырт кӧрчеткен кізі Пабамны даа хырт кӧрче. “ Мин оларның 
аразында пір дее кізі ит полбас нимелерні итпеен ползам, олар 
пыролығ полбасчыхтар. Амды, тізең, олар, Минің иткен ниме- 
лерімні көріп, Мин! дее, Пабамны даа хырт кӧрчелер. 25 Олар- 
ның Чахиинда «Мин! тиктен не хырт корчелер» тіп пазылған 
сӧстерінің тол парары учун, іди пол парарға кирек. 26 Пабамнаң 
сірерзер Турысчыны ызарбын. Пабамнаң сыххан паза сынны 
чоохтапчатхан Хут -- Турысчы -- килзе, Ол Миннеңер киречілир. 
27 Сірер дее, Миннең хада пастағызынаңох сығара полғаннарың 
учун, Миннеңер киречілирзер. 


1 Мин мыны сірерге ікінчілеске пастырбазыннар тіп чоох- 

тадым. 2Сірерні синагогалардаң сығара сурерлер. Сірерні 
бдірчеткен полған на кізі позының киреенең Худайға чахсы ит- 
чем тіп сағынар. Андағ тус чағдапча. 3 Олар, Пабамны даа, Мин! 

дее пілбеенненер, іди идерлер. “Ол тус читсе, пу нимеденер сі- 
рерге чоохтаанымны сағысха кирерлерің учун чоохтадым. Мин, 
пастап сірернең хада полғанымнаңар, пу нимедеңер чоохтабаан 
полғам. 5Амды, тізең, Мин! пеер ысхан Пабамзар нандыра пар- 
чам. Сірернің пірдеезі, «Хайдар парчазың?» тіп, Миннең сур- 
бинча. 6 Мин сірерге чоохтаан нименің учун, чуректеріңе сағыс- 
сырас тол парды. 7Че Мин сынны сірерге чоохтапчам, Минің 
парчатханым, сірерге чахсаа полар. Мин парбазам, тізең, Ту- 
рысчы сірерзер килбес. Мин, парып, Аны сірерзер ызарбын. 
8Турысчы, киліп, кізілернің чазыхтарынаңар, Минің орта ит- 
кенімнеңер паза чарғыдаңар саба сағынчатханнарынаңар кізі- 
лерге киречілир: ”Ол оларға, Мағаа киртінминчеткеннерінеңер, 
чазыхтығ полчатханнарын кӧзіт пирер. 1% Пабамзар парчатханым 
паза кізілернің пірдеезі Мин! кӧр полбазы Минің орта угретчет- 
кенімні кӧзітчелер. Пу нимені кізілерге Турысчы кӧзіт пирер. 
п Ол оларға, чир-чалбахтың кнезін — сайтанны — чарғылап, Ху- 
дайның чарғызын кӧзіт пирер. 

12 Мин сағам коп ниме чоохтап пирерчікпін, че сфер аны амды 
оңарбассар. 13 Сынны чоохтапчатхан Хут, киліп, сірерні сын ни- 
мее угредер. Ол чоохтир ниме аның позының сағызынаң пол- 
бас, Худайдаң искен нимені паза полар нимедеңер сірерге чоох- 
тап пирер. “Ол, Минің сӧзімні алып, сірерге читірер. [ди идіп, 
Мин! сабландыр салар. ! Пабамда пар ниме прай Мини. Анна- 
ңар «Ол Миннең искен нимені сірерге чоохтап пирер» тідім. 


Орініс паза чобағ 


16 Пабамзар парчатханымнаңар, турче полза, сірер Мині паза 
корбессер, че соонаң пазох кӧрерзер. 

п Аның угренцілерінің хай піреезі удур-тӧдір сурғаннар: 

— «Турче полза, сірер Мин! кӧрбессер, че соонаң пазох кб- 
рерзер» паза «Мин Пабамзар парчам» тіп, ниме тирге иткен 
полчан? 18«Турче полза» — ниме теені полчан? Шлчее чоғыл, 
нимедеңер Ол іди чоохтанча! 

9 Иисус, оларның ниме сурарға итчеткеннерін кӛріп, чоохтаан: 

— «Турче полза, сірер Мин! кӧрбессер, че соонан Мин! пазох 
кӧрерзер» тіп чоохтанчатханымнаңар удур-тӧдір сурастырғлас- 
чазар ба? %Сынны сірерге чоохтапчам, сірер ылғап, сыхтирзар, 
чир-чалбах, тізең, ӧрінер. Сірер хомзынарзар, сірернің хомзы- 
нызыңар, тізең, ӧрініске айланар. 2 Ипчі кізі, тузы чидш, пала 

таапчатса, ирееленче. Паланы тӧрідіп алза, чир-чарыхха наа кізі 
килгеннеңер, ӧрінгеніне ирееленгенін ундуп салча. 22 Сірер дее 
сағам сағыссырастазар. Мин сірернең хатап кӧрізербін, андада 
сірер ӧрінерзер. Ол ӧріністі сірердең пірдеезі пылас полбас. 23Ол 
кунде сірер Миннең пір дее ниме сурастырбассар. Сынны сірер- 
ге чоохтапчам, Минің угренчлер1м полып, Пабамнаң ниме дее 
сурзаңар, аны сірерге пирер. 24 Амға теере Минин угренчілерім 
полып, пір дее ниме сурбаазар. Сірернің ӧріністерің толдыра по- 
лар учун, сурынар, алып аларзар. 


Иисус чир-чалбахты чинт алча 


25 Амға теере Мин сірернең кип-чоохтарнаң чоохтасхам, ам- 
ды, тізең, Пабамнаңар кип-чоохтарнаң нимес, че кӧні чоохтир 
тузым чагдапча. 26-27 Мағаа хынчатханнарын учун, Минің Худай- 
даң килгеніме киртінчеткеннерің учун, Пабам сірерге хынча. Ан- 
наңар ол кун сфер, Минің угренчалер!м полып, постарын Аннан 
сурынарзар. Мағаа сірернің учун Пабамнан сурынарға паза ки- 
рек чоғыл. 28 Мин, Пабамнан сығып, чир устунзер килгем. Амды 
пазох, чир устун халғызып, Пабамзар парчам. 

2 Угренчілері Иисусха тееннер: 

— Амды Син, кип-чоохтарнан чоохтабин, кон! чоохтапчазын. 
3 Амды Синің прай нимені кӧрчеткеніңні паза Синнен ниме 
сурынарыбысты азынада пілчеткеніңні оңнадыбыс. Аннаңар 
Худайдаң тӱскеніңе киртінчебіс. 

31 Иисус оларға нандырған: 

— Амды киртіндінер бе? 3 Сірернін, Мин! чалғызан тастап, та- 
раза халар тузыңар чағдап одыр, чағдап таа килді. Че Мин чал- 
ғызан нимеспін, Пабам Миннең хада. 3 Мыны сірерге Миннең 
амырны алзыннар тіп чоохтадым. Чир-чалбахта сірерні чобағ сах- 
тапча, че пик тудынынар: Мин пу чир-чалбахты чинш алдым. 


Иисус Пабазынан Угренцчілері учун сурынча 


1 Пу сӧстернің соонда Иисус, тигірзер кӧрібізіп, чоохтанған: 
— Пабам! Тус чит килд!. Оолғың Сині сабландырар учун, 
Оолғыңны сабландыр. 2 Син Ағаа прай кізілернең устирға ул- 
гу пиргенненер, Ол даа Синің Ағаа пирген прай кізілеріне мӧгі 
чуртас пирер. 3 Мӧгі чуртас Син! — чалғыс сын Худайны - па- 
за Син ысхан Иисус Мессий-Христос полчатханын пілчеткені 
полча. 4 Мағаа ит саларға чахаан нимелеріңні толдыр салып, 

Сині чир устунде сабландырдым. Амды Син, Пабам, сабланы- 
зыңнаң Мині сабландыр. Ол сабланыс, чир Усту чайалғалахтох, 
Синнең хада полғанымдох, Мини полған. 

6Чир-чалбахтаң таллап, Мағаа пирген кізілеріңе Синнеңер 
чоохтаам. Олар Сини полғаннар, Мағаа пирілгеннер паза Синің 
сӧзіңні толдырғаннар. 7% Синнең алған сӧзінңні таллап пирген кі- 
зілеріңе читіргем, олар, сӛзіңні алып алып, сынап Синнең кил- 
генімні піліп алғаннар паза Мині ысханыңа киртінгеннер. Ан- 
наңар амды олар Мағаа пирілген прай нименің сыннаң Синнең 
килгенін піліп алдылар. 

9 Мин оларның учун сурынчам. Прай чир-чалбахтың учун ни- 
мес, че Синің Мағаа пирген кізілеріңнең не учун, оларның Си- 
ни полчатханнарынаңар, сурынчам. ! Минің прай нимем Сини, 
Синің прай нимең Мини. Олар мині сабландырғаннар. И Мин 
амды чир-чалбахта нимеспін, че олар чир-чалбахталар. Мин, ті- 
зең, Синзер парчам. Ах-арығ Пабам! Піздк чіли, пір кізі осхас 
ползыннар тіп, Позыңның кузіңнең Мағаа пирген кізілерні хай- 
раллап хал. 12 Мин оларнаң хада чир устунде полғанда, оларны, 
Мағаа пиргеннеріңні, Синің кузіңнең хайраллап халғам. Худай 
Пічиинде пазыл парғаны толзын тіп, Мин! садар кізідең — «длім- 
ге салылған оолдан» — пасхазын, пірдеезін чідірбеем. ЗАмды 
Мин Синзер парчам. Олар даа ӧрінізімні Миннең Улессіннер 
тіп, сағам Позым чир устундеде мыны чоохтапчам. 4 Мин олар- 
ға Синің сӛзіңні читіргем, че Мин дее, олар даа пу чир-чалбах- 
ти полбааннарынаңар, чир-чалбахтағы кізілер оларны хырт кбр- 
геннер. 15Оларны чир-чалбахтаң алып аларыннанар нимес, че 
хомай киректерден* хайраллап аларыңнаңар сурынчам. 1% Олар, 
Миндк чіли, пу чир-чалбахтан ниместер. " Оларны, Позыңа 
чарып алып, Сын нимее угредіп, арығ ит. Синің сӧзің Сын. 
Син Мин: чир-чалбахсар ысхан чіли, Мин дее оларны чир-чал- 
бахтағы чоннарзар ысхам. ! Олар, Сынны піліп, Сини ползын- 
нар тіп, оларның учун Позымны Синің холыңа пирчем. 

2% Мин оларның на учун нимес, че оларның сӧстері хоостыра 
Мағаа киртінер кізілернің учун сурынчам. 2 Чир-чалбах Синің 
Мині ысханыңа киртінзін тіп, прайзы пір кізі осхас ползын: 
Пабам, Синің Минде полчатханын, Минің Синде полчатханым 





* 17:15 «Хомай киректер» теен сӧстерні грек тілінде «чабал» тіп оңнирға ча- 


рир. «Чабал» соснен грек тілінде шрееде сайтанны адапчалар. 

ли, олар даа Пісте ползыннар тіп сурынчам. 2 Олар, [Шзок чі- 
ли, пір кізі осхас ползыннар тіп, Синің Мағаа пирген сабла- 
нызынны оларға пиргем. 23 Олар прайзы пір ле кізі осхас чарыл- 
бас ползыннар тіп, Мин оларда полим, Син, тізең, Минде пол. 
Андада оларға, Мағаа чіли, хынчатханыңны паза Мині ысха- 
ныңны чир-чалбах шлер. 24 Пабам! Мағаа пирген кізілерің Ми- 
нің полчатхан чирімде Миннең хада ползыннар тіп сурынчам. 
Чир-чайаан чайалғалахтох, Мағаа хынғаныңнаңар, Син Мағаа 
сабланызыңны пиргезің. Пу сабланысты даа оларға кӧзідерге 
сурынчам. 2 Орта нимее хынчатхан Пабам! Чир усту Сині піл- 
бинче, че Мин Сині шлчем. Мин! ысханынны даа Мағаа пир- 
ген кізілерің пілчелер. 26 Мағаа хынған хынызың оларнын чу- 
ректерінде ползын, Мин дее оларда полим тіп, Синнеңер олар- 
ға чоохтаам. Мыннаң мындар даа чоохтирбын. 


Иуда Иисусты садыбысча 
(Мф 26:47-56; Мк 14:43-50; Лк 22:47-53) 


1 Иисус, мыны чоохтап, угренчілерінең хада Кедрон суу- 

чахты кизш, садсар кіре халған. 2 Мында Иисус угренчале- 
рінең удаа тоғасчаң, аннанар Иисусты садарға итчеткен Иуда 
даа пу орынны пілген. 3 Иуда андар Рим чаачыларын, ідӧк улуғ 
абыстарның паза фарисейлернің ысхан храм хадагчыларын ағыл 
килген. Олар чарытхылығ паза тирігліг полғаннар. “ Иисус, По- 
зынаң ниме поларын прай шлген дее полза, алнынзар сығып, 
олардаң сурған: 

— Кемні тілепчезер? 

— 5 Назареттең сыххан Иисусты, — нандырғаннар чаачылар. 

-- «Минмін», - теен Иисус. 

Аны садыбысхан Иуда даа оларнаң хада турған. 6 Иисус «Мин- 
мін» теенде, олар, тӧдір пазып, чирге тускеннер. 

- 7 Кемні тілепчезер? - хатап сурған Иисус. 

-- Назареттең сыххан Иисусты, — нандырғаннар чаачылар. 

— 8Тіпчем сірерге «Минмін». Мин! тілепчетсеңер, Миннең 
пасхаларын позыдыбызыңар, — теен Иисус. 

9«Синің Мағаа пиргеннеріңнің пірдеезін чідірбеем» теен сӧс- 
терінің тол парары кирек полғаннаңар, Иисус іди теен. 

10 Симон-Пётрның хылызы пар полған, ол, аны сығар килш, 
иң улуғ абыстың нымысчызының оң хулаан Узе сабысхан. Ны- 
мысчының ады Малх полған. 

- п Хылызыңны нандыра сух сал! Пабамнын Мағаа пирген 
улус чірчезінең іспим ме? — теен Петрға Иисус. 

12 Андада Рим чаачыларының пазы, чаачылар паза храм хадағ- 
чылары Иисусты, хаап алып, палғабысханнар. !3 Пастап Иисус- 
ты алында иң улуғ абыс полған Анназар*, ол чыл иң улуғ абыс 
полчатхан Кайафаның хастынзар, апарғаннар. “ Кайафа, прай 
чон ӧлгенче, пір кізі уреп парза, чахсы поларчых тіп, иудейлер- 
ге чбп пирген кізі полған. 


Пётр Иисустан хыйа полыбысча 
(Мф 26:69-70; Мк 14:66-68; Лк 22:55-57) 


15 Иисустың соонча, Симон-Петрдаң пасха, ам даа пір ўгренчі 
парған. Ол угренчі, иң улуғ абысха таныс полғаннаңар, абыс- 
тың туразының сидені істінзер Иисустың соонча кірген. 16 Петр, 
тізең, сиденнің тастында тур халған. Иң улуғ абысха таныс уг- 
ренчі, ізік хадарчаң ипчінең чоохтазып, Пётрны істінзер кир 
килген. И Ізік хадарчан нымысчы ипчі Петрға теен: 

— Син Иисустың угренчілерінің пірсі нимессің ме? 

— Чох, - нандырған Петр. 

18 Соох полғаннаңар, нымысчылар паза хадағчылар, от оды- 
ныбызып, от хыринда турып, чылынғаннар. Петр даа, оларнаң 
хада турып, чылынған. 


Иң улуғ абыс Иисустаң сурағ итче 
(Мф 26:59-66; Мк 14:55-64; Лк 22:66-71) 


Ин улуғ абыс Иисустан угредиинеңер паза угренчілерінеңер 
сурастырған. 

20 Иисус ағаа піди нандырған: 

— Мин кізілерге прай нимені чазырбин чоохтаам. Прай иудей- 
лер чӧрчең синагогаларда паза Иерусалим храмында сыбыра уг- 
реткем. Пір дее нимее харанға угретпеем. 21 Ноға Миннең сур- 
чазын? Минің чоохтаан нимелерімнеңер Мин! искен кізілердең 
сур. Нимедеңер чоохтаанымны олар пілчелер. 

22Ол іди теенде, хыринда турчатхан хадағчыларның пірсі, Аны 
наағынаң сабызып, теен: 





ж 18:13 Кайафа Рим улгуз! турғысхан иң улуғ абыс полған. Че, аның алнын- 
да иң улуғ абыс Анна полғаннаңар, чон иң улуғ абысха Аннаны саначан. 
Иоанн даа пу пастағда Аннаны иң улуғ абыс тіп адапча. 

— Хайди полып, улуғ абысха піди нандырчазың? 

— 23 Мин хомай чоохтанған ползам, саба чоохтанғанымны кб- 
зіт пир. Орта чоохтанған ползам, ноға Мині саапчазың? - нан- 
дырған Иисус. 

244 Анна палғат салған Иисусты Кайафазар, иң улуғ абыссар, 
ызыбысхан. 


Пётр Иисустан хатап хыйа полыбысча 


25 Симон-Пётр, турып, чылынчатхан. 

- Син аның ўгренчілерінің пірсі нимессің ме? - сурғаннар 
аннаң. 

— Чох, - нандырған Петр. 

26 Иң улуғ абыстың нымысчыларының пірсі, Пётрға хулаан 
узе саптыртхан кізінің туғаны, сурған: 

— Мин садта Иисуснаң хада син! кӛргем нимес пе? 

— 7 Чох, - пазох нандырған Пётр. 

Сах андох питук тапсабысхан. 


Рим пастығы -- Пилат -- Йисустаң сурағ итче 
(Мф 27:1-2, 11-31; Мк 15:1-20; Лк 23:1-5, 13-25) 


28 Иртен иртӧк Иисусты Кайафадан Пилаттын ӧргезінзер 
апарғаннар. Пасха тіп улукуннің чиизін чиирге чарадылзын тіп, 
иудейлернің киртініс кибірлеріне тоғыр полбас учун”, иудей 
пастыхтары Пилаттың туразынзар кірбееннер. 

2 Пилат, оларзар сығып, сурған: 

- Пу кізіні нименің учун пыролапчазар? 

- 3 Ол сайбағчы полбаан полза, Аны синзер ағылбасчыхпыс, 
-- нандырғаннар иудей пастыхтары. 

- 31 Сірер аны, мыннаң апарып, постарыңның чахиинар хоос- 
тыра чарғылаңар, — теен Пилат. 

— Рим чарғы-чахии хоостыра кізіні Өлімге чарғылачаң пір дее 
улгубіс чоғыл, - нандырғаннар иудей пастыхтары. 

32 Иисустың хайдағ ӧлімнең ӧл парарынаңар чоохтаан сӧстері- 
нің тол парары учун, мындағ чоох пол парған. 





ж 18:28 «Иудейлернің киртініс кибірлеріне тоғыр полбас учун» сбстер «кір- 


ленмеске» теені полча. Иудей полбааннарға чағын кірген иудейлер кирті- 
ніс саринаң кірлен парған поладырлар. Андағ кізілерге Пасха тіп пайрам- 
ны улукуннирге чарадылбачан. 

33 Андада Пилат, оргезер кіріп, Иисусты хығыртыбысхан. 

— Синзің ме, Иудей ханы? — сурган Иисустан Пилат. 

— ЧМыны позың сағынып чоохтанчазын ма алай пасхалары 
Миннеңер чоохтап пирділер бе? - нандырған Иисус. 

- 3 Мин иудейбін ме? Синің чоның паза улуғ абыстар син! 
холыма пирібіскеннер. Ниме ит салғазың? - сурған Пилат. 

— 3% Минің хан-чирім пу чир устунде нимес. Хан-чирім пу чир 
устунде полған полза, нымысчыларым, Мин! иудейлерге пирбес 
учун, алныма турарчыхтар. Че хан-чирім -- чир устунде нимес, - 
нандырған Иисус. 

— 37 Андағда син ханзың, андағ нимес пе? — сурған Пилат. 

— Син Мин! «Хан» тідің. Мин кізілерні сын Угредігнең та- 
ныстырарға тӧреем, пу нименің учун чир-чалбахсар килгем. 
Сын угредігні пілчеткен полған на кізі Минің ўнімні исче, - 
нандырған Иисус. 

— 38 Сын угредігні кем пілтір? - тіп, Пилат, иудейлерзер хатап 
сығып, оларға чоохтанған: 

— Анда пір дее пыро таппадым. 3 Сірернің мындағ кибір пар: 
Пасха тіп улукунде сірерге піреезін позыдарға кирекпін. Пу 
иудейлер ханын позыт пирим ме? 

- % Аны нимес, Варавваны! — хысхыр сыххан прайзы. Варав- 
ва, тізең, хасхы полған. 


1 Андада Пилат Иисусты хамҷынаң чыртарға чахығ пирібіс- 

кен. 2 Ханны чіли тонандыраачых полып, чааҷылар, хазал- 
ҷых харағанны іскітті урш алып, Аның пазына кизірт салып, 
узун хызыл кӧгенек кизіртібіскеннер: 

- 3 Изен ползын, Иудей ханы! — хысхырғаннар Ағаа. 

Іди хысхырып, Аны сырайынан сапханнар. “Пилат, пазох сых 
киліп, кізілерге чоохтаан: 

— Аны сірернің алныңарға, прайзы пілзін тіп, сығарчам. Анда 
пір дее пыро таппадым. 

5Анаң Иисус хараған Урімніг паза хызыл кӧгенектіг сых килген. 

— Мына ол кізі! — теен оларға Пилат. 

6 Улуғ абыстар паза хадағҷылар, Аны кӧр салып, хысхыр сых- 
ханнар: 

— Кіреске хазап саларға аны, хазап саларға аны! 

— Постарың Аны, апарып, кіреске хазаңар. Мин пір дее пыро 
анда таппадым, — теен Пилат. 

- 7 Пісте Моисей Чахии пар. Ол Чахиибыс хоостыра позын 
Худай Оолғына сананчатхан кізі бл парарға кирек, -- нандыр- 
ғаннар иудейлер. 

8 Пилат, ол сӧстерні истіп, хорых парып, ”бӛргезер нандыра 
кір парыбысхан. 

— Хайдаңзың син? — сурған ол, че Иисус ағаа нандырбаан. 

- 19 Мағаа нандырарға хынминчазың ма? Сині кіреске хазап 
салар алай позыдыбызар Улгумнің парын пілбинчезің ме? — 
сурған Пилат. 

- И Сағаа Худайдаң пирілбеен полза, Мин! чарғылачаң пір 
дее улгун чох поларчых. Мин! садыбысхан кізілернің чазығы 
синің чазығыңнаң улуғ, — нандырған Иисус. 


Шилат чарғы итче 


12]ди чоохтасхан соонаң, Пилат Аны позыдыбызарға харас- 
хан. Че иудейлер хысхырысханнар: 

— Син аны позыдыбыссан, Рим хағанына арғыс полбассын. 
Кем позын хан итче, ол хағанға ыырчы полча. 

із Пилат, пу сбстерн! искендӧк, Иисусты тасхар сығарыбызып, 
позы чарғыңының одырчығына одыр салған. Ол одырчых «Тас- 
наң чапхан чирде» алай ба еврей тілінең «Гаввафа» тіп адалған 
орында турған. “(Пасха тіп улукун алнында, пятницада, кун 
ортызы полған*.) Пилат иудейлерге теен: 

-- Мына сірернің ханыңар! 

- 15 Чох ит, кіреске хазат аны! - пазох хысхырысханнар олар. 

-- Хайди мин сірернің ханыңарны хазап саларбын? — сурған 
Пилат. 

- Шсин Рим хағанынаң пасха хан чоғыл, -- нандырғаннар 
улуғ абыстар. 

16 Андада Пилат оларға Иисусты кіреске хазирға пирібіскен. 
Иудейлер Иисусты хазирға апарғаннар. 


Иисусты кіреске хазапчалар 
(Мф 27:32-44; Мк 15:21-32; Лк 23:26-43) 


п Иисус, Позының кірезін апарып, «Хуу Пас» алай еврей тілін- 
де «Голгофа» тіп орынзар сыххан. 1% Анда олар Иисусты кіреске 





ж 1914 Грек пічіктерінде «кун ортызы» сӧстернің орнына «алты час» тіп 
пазыл парған. Пісте пу состер «кунорте он ікі часха» килісче. 

хазап салғаннар. Аннан пасха ам даа ікі кізіні, шран - сол са- 
ринда, ікінчізін — он саринда, Иисусты ортызында хазап сал- 
ғаннар. ! Пилат, тізең, «Пу Назареттең сыххан Иисус, Иудей 
ханы» тіп чардыда пастырып, кіреске хазатыр салған. 2 Иисус 
кіреске хазаттыртхан орын саардаң ырах полбааннанар, пу пі- 
чікті кӛп иудей хығырған. Ол пічік еврей, грек, Рим тіллерінең 
пазылған полған. 2! Иудейлернің улуғ абыстары Пилатха чоох- 
танғаннар: 

— «Иудей ханы» тіп паспа, «Позын „Мин Иудей ханыбын“ 
тіді» тіп пас сал. 

— 2 Хайди пас салғам, ідӧк пазылых ползын, -- нандырған 
Пилат. 


Чаацылар Иисустың кип-азаан Улесчелер 


23 Чаачылар, Иисусты кіреске хазап салған соонда, Аның 
кип-азахтарын алып, полған на чаачаа пірер чардыхтаң киліссін 
тіп, тӛрт чара улезш алғаннар. Узун когенее халған. Ол, тігіл- 
бин, пукулее соғылған полған. 

— 24 Піс, аны чара тали тартпин, тас тастап, улус кемге тузерін 
кӛр кӛрееңер. Улус кемге тузер, ани полар, - чоохтасханнар 
постары аразында чаачылар. 

«Кип-азаамны постарының аразында Улескеннер, когенеем- 
ні, улезш, улуске тас тастааннар» тіп, Худай Шчиинде пазылға- 
ны тол парарға кирек полған. Чаачылар сах іди иткеннер. 

25 Иисустың кірезі хыринда Аның 1чез1, ічезінің чачазы, іддк 
Клеопаның ипчізі Мария паза Мария Магдалина турғаннар. 
26 Иисус, 1чез1н паза аннаң хости турчатхан Позының хынған уг- 
ренчізін кӧр салып, ічезіне теен: 

— Ипчі кізі. Пу синін оолғың. 

27 Анаң ўгренчізіне теен: 

— Пу синің ічең! 

Аннан сығара ол угренч1 Иисустың ічезін позынзар алып 
алған. 


Иисус тоозыл парча 
(Мф 27:45-56; Мк 15:33-41; Лк 23:44-49) 


28 Аның соонаң Иисус, прай нименің тол парғанын, кӛріп, 
Худай Пічиинде пазылғаны тол парзын тіп: 
— Сухсапчам, - тіп чоохтанған. 

2 Мында ідіске толдыра аарлығ нимес араға пар полған. Чаа- 
чылар, субуректі арағада оллеп алып, анаң аны иссоп* салаазы- 
на хаптырып, Иисустың ирнілерінзер сунғаннар. 3 Иисус, ара- 
ғаны сорып, чоохтанған: 

— Полчаң ниме пол парды! 

Анаң, пазын тузірібізіп, уреп парған. 

31 Ол кун пятница полғаннаңар, субботада, тізең, улуғ улукун 
полып, иудейлер, кіреске хазаттыртханнарның сӧбктерін суббота 
кунге халғыспасха тіп, Пилаттаң, оларның чодаларын сыы саап*, 
кірестердең тузірерге сурынғаннар. 32 Чааҷылар киліп, Иисуснаң 
хада хазаттыртхан кізілернің, пастап пірсінің, анаң ікінчізінің 
чодаларын сыы сабысханнар. 33 Иисуссар пас киліп, Аның уреп 
парғанын көріп, чодаларын сыы саппааннар. 3 Че чаачыларнын 
пірсі Аның хабырғазын чыданаң сазыбысхан, андартын ханнаң 
суғ ах сыххан. 

35 Пу нимені позы кӧрген кізі сірерге, киртін сыхсыннар тіп, 
прай чоохтап пирген. Аның чооғы сын. Ол сынны чоохтапчат- 
ханын пілче. 

36 Худай Пічиинде «Аның сбдгі сыы сабылбас» тіп пазылғаны 
тол парар учун, пу ниме полған. 37 Худай Шчиинде хоза піди па- 
зылған: «Чыданаң састырған кізіні кбрерлер». 


Иисусты чыып салчалар 
(Мф 27:57-61; Мк 15:42-47; Лк 23:50-56) 


38 Аримафей саардаң сыххан Иосиф, иудей пастыхтарынаң 
хорыхханнаңар, Иисустың чазыт угренчізі полған. Иисус уреен 
соонда ол Пилаттаң Иисустың сддгін суурып аларға сурынған. 
Пилат чаратхан. Иосиф, парып, Иисустың сӧбӧгін кірестең суу- 
рыбысхан. % Никодим дее килген. Ол хачан-да Иисуссар хараа- 
зын кил парған полған. Амды ол пір чус литра“ алоэ паза смирна 
хайағынаң иділген порағны ағыл килген. & Анаң олар, иудейлер 





* 1929 Иссоп — пу ӧзімнің салаазынан чазых учун тайығ итчетсе, тузалан- 
чаннар. Тайыға салылған малның ханын кізізер тамчыладар учун, иссоп- 
тың салааларын, ханда ӧллеп, хахти сапчаңнар. 

* 19:31 Қіреске хазаттыртхан кізее тынарға сидік поладыр. Тын хабынар 
учун, кізі, шрееде сбблініп, улуғ тынадыр, че чодазын сыы саптыртхан кі- 
зі сӛблін полбинча. Тын хабын полбаан кізі табырах уреп парча. 

ж 19:39 Пір чӯс литра отыс килограммча полған. 

кибірі хоостыра, Иисустың сбобИн хайахнаң суртілген иснең 
ораабысханнар. “ Иисус кіреске хазаттыртхан орынның хырин- 
дағы садта пір дее кізі чығбаан наа хую пар полған. 42 Пятница 
кун полған. Иудейлернің улукун! чағдапчатханнаңар паза ол хую 
чағын полғаннаңар, Иисусты анда чыып салғаннар. 


Иисустың сббгі чох пол парча 
(Мф 28:1-10; Мк 16:1-8; Лк 24:1-12) 
2 Неделяның пастағы кунінде, позырахта, Мария Магдалина, 
иртен харасхыдох хуюзар киліп, кӧрзе, хуюны пазыр сал- 

ған тас хыйа іділ партыр. 2 Мария, Симон-Петрзар паза Иисус- 
тың хынчан угренч1з1нзер чугур парып, теен: 

-- Хан-пигібістің сбдгін хуюдаң кемнер-де апарыбыстырлар, 
хайдар иткеннерін, тізең, пілбинчебіс. 

зСах андох Пётр пір угренчнен хада, тасхар сығып, хуюзар 
парғаннар. “Олар колен чугурікнең парғаннар, че пірсі, табы- 
рах чугуріп, Пётрдаң пурун хуюзар чидіп, 5 мӧкейіп, істінзер 
пахлабызып, чатчатхан кор салған, че хуюзар кірбеен. 6 Аның 
соонаң Симон-Петр, чугур киліп, хуюзар кіре хонған. Ол даа ис- 
тернің чатчатханын кор салған. 7 Истернің аразында Аның па- 
зына палғалған плат чох полған, ол оортах алынча туріл парған 
чатчатхан. 8 Андада пурун чугур килген ӱгренчі дее хуюзар кір- 
ген. Кіріп, прай нимені кор салып, киртін парған. Олар, ол тус- 
ха читіре, Иисустың тіріл килерінеңер Худай Пічиинде пазыл 
парғанын пілбеен полғаннар. !%Олар иблерінзер нандыра ай- 
ланғаннар. 


Иисус Мария Магдалинаа кӧрінче 
(Мк 16:9-11) 


п Мария хую хыринда ылғап турған. Ол, ылғап ала, хуюзар 
пахлап мӧкейгенде, ганда аппағас киптіг ікі ангелні кӧр салған. 
Олар Иисустың сӧбгі чатхан орында: пірсі — пазында, пірсі, ті- 
зең, азаанда, одырғаннар. 

— 3 Син нога ылғапчазын? — сурғаннар аннан ангеллер. 

— Минің Хан-пигімні апарыбысханнар, Аны хайдар салған- 
нарын пілбинчем, — нандырған Мария. 

14 Ол іди чоохтанып ала, хайбағыныбызып, кистінде турчатхан 
Иисусты кӧр салған, че таныбаан. 

- 15 Син нога ылғапчазың? Кемні тілепчезін? — сурған Иисус. 

— Пиг, син Аны сығар парыбысхан ползан, чоохта мағаа, хай- 
да салғазың. Мин Аны алып алам, — теен Мария, Иисусты сад 
корчен кізее санап. 

— 16 Мария! - теен Иисус. 

Мария, Иисуссар сырайынаң айланып, еврей тілінең «Равву- 
ни», «Ўгретчім», теен. 

— " Теңме Мағаа, Мин Пабамзар ам даа обрлеелекшн. Минің 
харындастарымзар парып, чоохта: «Мин Пабамзар паза Паба- 
ңарзар, Худайымзар паза Худайыңарзар ббрлеп парирбын», — 
теен Иисус. 

8 Мария Магдалина, парып, Хан-пигін кӧргенненер паза по- 
зына ниме тееннеңер, угренчалер1не чоохтап пирген. 


Тірілген Иисус ўгренҷілеріне кдрінче 
(Мф 28:16-20; Мк 16:14-18; Лк 24:36-49) 


9 Олох кун иирде, неделяның пастағы кунінде, Иисустың уг- 
ренчілері, иудейлердең хорығып, пір тураа чыылызып алып, 
пиктен салғаннар. Ол туста Иисус, кір киліп, оларның аразын- 
да турып, чоохтанған: 

— Амыр-хазых сірерге! 

20 Тди тіп, Ол угренчілеріне холларын, азахтарын паза ха- 
бырғазын кӧзіткен. ӱгренчілері, Хан-пигні көріп, ӧрін пар- 
ғаннар. 

- 21 Амыр-хазых сірерге! Пабам Мин! ысхан чіли, Мин дее сі- 
рерні чир-чалбахтағы чоннарзар ысчам, — теен хатабох Иисус. 

22 [ди тіп, Иисус, оларзар алдыра убурш, теен: 

— Худай Худын алыңар! 23 Кемнің чазыхтарын сірер тастир- 
зар, аның чазыхтарын Худай даа тастир, кемнің чазыхтарын сі- 
рер тастабассар, оларның чазыхтарын Худай даа тастабас. 


Иисус Фомаға кбрінче 


24 Иисус килгенде, он ікі угренчінің пірсі, Ікіс тіп солалығ 
Фома, оларнын аразында полбаан. 

- 25 Піс Хан-пигібісті кӛргебіс, - чоохтап пиргеннер ағаа уг- 
ренчілер. 

-- Мин, Аның холларында позығдаң халған палығларын кӧр- 
беенде, салаамнаң ол палығларға теңмеенде паза Аның хабыр- 
ғазын холнаң тутпаанда, киртінмеспін, — теен Фома. 26 Сигіс 
кун пазынаң Иисустың угренчілері пазох хада полғаннар, амды 

Фома оларнан хада полған. Ізіктер пиктіг полған даа полза, 
Иисус, кір киліп, оларның аразында турып, чоохтанған: 

-- Амыр-хазых сірерге! 

27 Анаң Фомаға теен: 

— Салааннан холларымны тутхлап кбр. Холыңны палығлығ 
хабырғама сал. Ікінчілебин киртін! 

— 28 Хан-пигім паза Худайым минің! - нандырған Фома. 

- 2 Син, Мин! кӛріп, киртіндің ме? Че, Мин! кӧрбин, кир- 
тінчеткеннері часкалығлар, -- теен Иисус. 

3 Иисус Позының ўгренчілерінің алнында кӧп пасха хайхас- 
тар иткен, че пу пічікте аннаңар пазылбинча. 3! Пу шик сірер- 
ге Иисустың Мессий-Христос, Худайның Оолғы полчатханына 
киртінзіннер тіп пазылған. Іди киртініп, сірер чуртас аларзар. 


Тірілген Иисус ўгренҷілеріне пазох кбрінче 


2 Мының соонаң Тивериад кӧл хыринда Иисус ӱгренчілері- 

не пазох кӧрінген. Ол ниме піди полған. 2Симон-Петр, 
Ікіс тіп солалығ Фома, Галилей чиріндегі Кана аалдаң Нафа- 
наил, Зеведейнің ікі оолғы паза олардаң пасха Иисустың ікі 
угренчізі прайлары хада анда чыылыс парғаннар. 

— 3 Мин палыхтирға парчам, - теен пасхаларына Симон-Петр. 

— Піс тее синнең хада парарбыс, — нандырғаннар олар. 

Олар, колзер киліп, палыхтап парарға тіп, кимее одырыбыс- 
ханнар. Че ол хараазын пір дее ниме тут полбааннар. “Таң ча- 
рып килген. Чар хазында Иисус турған, че ўгренчілері Аны та- 
ныбааннар. 

— 5Оолларым! Чииске шрее ниме тудып алдар ба? — сурған 
Иисус. 

— Чох, — нандырғаннар олар. 

— 6 Сӧзірбені кименің он саринзар тастанар. Анда тударзар, - 
теен Иисус. 

Сӧзірбені іди тастабызып, угаа коп палых тудып алғаннар. 
Сӧзірбені сығар полбааннар. 7 Андада Иисустың хынчаң угрен- 
чізі Пётрға чоохтанған: 

-- Пу Хан-пигібіс! 

Симон-Пётр, Аның Хан-пиг полчатханын истіп салып, 
кип-азаан табырах кизіп (ол кип-азаан суур салған полған), су- 
ға сегірібіскен. % Пасха угренчілері, палыхтығ сӧзірбені тартып 
ала, кимеліг чарзар чус килгеннер. Чарға теере ікі чус хаалағ 


266 Иоанн 21 


полған. ”Чарға сых килгеннерінде, кӧстерде палых паза от хы- 
ринда халас чатчатханын кбр салғаннар. 

- 1% Сағам тудып алған палыхты ағыл киліңер, - теен Иисус. 

п Симон-Пётр, парып, сбзірбее толдыра кір парған чоон па- 
лыхтарны чарға сығар килген. Сӧзірбеде пір чус иліг ус палых 
полтыр. Андағ даа коп полза, сӧзірбе талалбаан. 

- 2 Киліңер, азыраныңар, - теен Иисус. 

Ўгренчілерінің пірдеезі Аның Кем полчатханын сурарға тідін- 
меен. Олар Аның Хан-пиг полчатханын пілгеннер. 13 Иисус, пас 
киліп, халаснаң палыхты оларға пирген. “ Піди Иисус, тірілген- 


нең пеер, угренчілеріне Узінчі хати кӛрінген. 


Иисус ПЕтрны сыныхтапча 


15 Олар азыранып алғанда, Иисус Симон-Пётрдан сурған: 

— Ионанын оолғы, Симон! Син Мағаа пасхаларынан тың 
хынчазың ма? 

- Йа, Хан-пигім! Син пілчезің, мин Сағаа хынчам, - нан- 
дырған Петр. 

— Минің хурағаннарымны хадар, — теен Иисус. 

16 Иисус ікінчі хати Петрдаң сурған: 

— Ионанын оолғы, Симон! Син Мағаа хынчазың ма? 

— Йа, Хан-пигім! Син пілчезің, мин Сағаа хынчам, — нандыр- 
ған Петр. 

-- Минің хойларымны хадар, - теен Иисус. 

п Иисус Узінчі хати сурған: 

— Ионаның оолғы, Симон! Син Мағаа хынчазың ма? 

Іди Иисус «Мағаа хынчазың ма» Узінчізін сурғанда, Пётр, хом- 
зын парып, Иисусха нандырған: 

— Хан-пигім! Сағаа хынчатханымны, Син пілчезің. 

— Мин хойларымны хадар. !% Сынны сағаа чоохтапчам, чиит- 
те син позың, хурчанып алып, хайдар хынзаң, андар чорчензн. 
Кирш парзан, тізең, холларыңны сунарзың, син! пасха кізі, хур- 
чап алып, син хынминчатхан чирзер апарар, - теен Иисус. 

9 Иисус, іди чоохтап, Пётрны хайдағ ӛлімнең Худайны саб- 
ландырарынаңар, сизіндірген. 

Анаң ағаа теен: 

— Минің соомча пар. 

Минің соомча пар 


20 Петр, тізең, соонзар айланып, постарының соонча Иисустың 
хынчаң угренцчізі килчеткенін кӧр салған. Ол хачан-да, иирде 
азыранчадып, Иисусха чағын одырып, «Иисус пиг, Сині кем 
садыбызар?» тіп сурған полған. 21 Пётр, Иисустың хынчаң уг- 
ренчізін кӧр салып, Иисустан сурған: 

— Хан-пигім! Пу ўгренчіңнең чи ниме полар? 

— 2 Мин аны, Позым хатап килгенче, чуртадарға хынчатхан 
ползам даа, синің анда ноо киреен? Син Минің соомча пар, — 
нандырған Иисус. 

23 Ол Угренчінің уребезінеңер чоох киртінчеткеннернің ара- 
зында тарап парған. Че Иисус аны уребес тібеен. «Мин аны По- 
зым килгенче чуртадарға хынчатхан ползам даа, синің анда ноо 
киреең?» теен. 24 Ана ол ўгренчі, прай пу нимелердеңер чоохтап, 
пу киндені пас салған. Ол чоохтаан нимелернің сын полчатха- 
нын піс пілчебіс. 

25 Иисус аннаң даа пасха коп нимелер иткен. Че оларны прай 
пічікке пас салза, чир Устунде ол пічіктерні салчаң орын чит- 
песчік. Аминь. 


